Q=9	C=9	SS=0	LS=0	PS=0	DC=0	LC=0	SD=0	BS=4	G0=16	G1=13	G2=7	DLID=az_RU	BODY=Шаир, публисист, зийалы Мухтар Гасымзадә һаггында — AQRA Elmin İnkişafına Dətsək İctimai Birliyi\n17 декабря, 2013 Әдәбијјат\nНуһ чыхандан ҝәлирәм\nБура Нуһун өз ели.\nКөһнә гала мәзары\nМухтар Әзиз оғлу Гасымзадә 1951-ҹи илдә Нахчыван шәһәриндә анадан олуб. Ҝәнҹлик илләриндән (1970) бу ҝүнә гәдәр журналистлик фәалиййәтини давам етдирмәкдәдир. Бәдии йарадыҹылыға да елә һәмин илләрдән башлайыб. Шеир вә поемалары мәтбуатдан, әдәби журналлардан, алманахлардан, мави екрандан, радио далғаларындан иҹтимаиййәтә йахшы танышдыр. Мүхтәлиф вахтларда Бейнәлхалг поезийа фестивалларынын иштиракчысы олмуш, шеирләри рус, фарс, инҝилис дилләринә тәрҹүмә едилмишдир.\nТелевизийа вә радионун инкишафындакы хидмәтләринә ҝөрә өлкә Президентинин сәрәнҹамы илә (2006) “Тәрәгги” медалына лайиг ҝөрүлмүшдүр.\nҺазырда “Әҹәми” Нәшриййат-Полиграфийа Бирлийиндә нәшриййат бөлмәсинин мүдиридир. О, 500-ә йахын мүхтәлиф мөвзулу китабын редакторудур. М.Гасымзадә өз поетик имканларыны өлчүб-бичән, сөзә гәнаәтлә йанашан гәләм саһибләримиздәндир. “Нуһчыхандан ҝәлирәм” китабы шаирин охуҹулара йеддинҹи әдәби төһфәсидир. Китаба мүәллифин йени йаздығы вә әввәлки китабларындан сечилмиш шеирләри топланмышдыр.\nАнд ичдим торпаға, анд ичдим ҝөйә,\nАндым чөрәк һаггы, дуз һаггы олду.\nАллаһын вердийи немәтди дейә,\nАндымын бири дә “сөз һаггы” олду.\nСевдим јараданы, көнлүм ачылды,\nСандым варлығымы баһар шәклиндә.\nСөзүм ганадланды, дилим ачылды,\nМән дуа охудум шеир шәклиндә.\nТанры ағаппаг тахтында\nАллаһ Мәһәммәдә деди\nО да йазды…\nСән ҝөрмәдин, мән ҝөрдүм —\nСән одла ойнайырдын,\nСән ганла ойнайырдын\nСәни ҝөрмәздән ҝәлдим.\nСән Јер үзүнүн аллаһы дейилдин\nСәни тамаһкарлар уйдурмушду\nО да йазды:\nЗордан аллаһ олмаз\nВар вары әзәр.\nМәрһәмәт мәрһәмәти бәзәр…\nОну ҝөрдүм —\nБәрәкәт йағдырырды ағлығындан.\nАғлығында, ағалығында —\nАкадемик Исмайыл ҺАҸЫЈЕВ Мухтар Гасымзадә һаггында\nТарих, халгларын кечмишинә вә мәдәниййәтинә ҝүзҝү тутан бир елмдир. Бу елмин призмасындан, ишыглы пәнҹәрәсиндән дәрин гатлара бойлананда доғма халгымызын да тарихин синәсиндә силинмәз изләр гойдуғунун шаһиди олуруг.\nКечмиш дейәндә, дәрһал ҝөзүмүзүн өнүнә гәһрәманлыг сәһифәләри, шифаһи халг әдәбиййаты нүмунәләри, йазылы абидәләримиз, һабелә мемарлыг инҹиләримиз ҝәлир.\nНахчыван Мухтар Республикасы гейд олунан характерик хүсусиййәтләрә ҝөрә тарихин сәһифәләриндә өзүнәмәхсус лайигли йерләрдән бирини тутур.\nБу ҝүн мүстәгил Азәрбайҹан Республикасынын Конститусийасы бүтүн абидәләримизин мадди вә мәнәви сәрвәт кими горунмасыны тәмин едир. Бир сөзлә, тарихи мемарлыг абидәләримиз дөвләт тәрәфиндән горунур.\nШаир-журналист Мухтар Гасымзадәнин тарихи мөвзуларда йаздығы шеирләрлә йахындан таныш олдум. Мүәллиф өз үзәринә сон дәрәҹә шәрәфли бир иш ҝөтүрмүш, вәтәндашлыг бахымындан файдалы вә әһәмиййәтли бир вәзифәнин өһдәсиндән демәк олар ки, уғурла ғәлмишдир.\nИлк бахышда һисс едирсән ки, һәр шеир санки бир поетик бәләдчидир. Шеири охудугдан сонра сөзү ҝедән гала, йахуд түрбә һаггында сәндә бөйүк тәсәввүр вә мәһәббәт йараныр. Һардан сөһбәт ҝедирсә, ораны ҝөрмәк һәвәси ойаныр гәлбиндә. Мисралар бойунбағы кими гатарланан Нахчыван абидәләринә көрпү салыр елә бил. Һәр шеирин өзүнәмәхсус вәзифәси, хасиййәти вардыр. Мәсәлән, ҹошгун әдәби тәфәккүрүн мәһсулу олан “Хараба Ҝилан” шеириндә мөһтәшәм шәһәр галыгларынын ҹанлы мәнзәрәсини, хроноложи тарихини, ейни заманда мифиг Шәрг фәлсәфәсинин елементләрини ҝөрүрүк.\nМүәллифин “Ҝәмигайа”сыны характеринә ҝөрә тарфихи вә сийаси бахымдан сон дәрәҹә әһәмиййәтли шеир һесаб етмәк олар. “Бәкир оғлу Әҹәми”, “Оғлан гала, Гыз гала”, “Әлинҹә”, “ Фәрһад еви”, “Ҝүлүстан”, “Гарабағлар түрбәси” вә саир гызылдан гиймәтли өрнәкләримиз тарихимизин ҹанлы шаһидләри кими поезийа гийафәсиндә бир даһа өмүр газанмыш, өзүнә бәдии “паспорт” алмышдыр.\nМ.Гасымзадәнин ҝәрҝин зәһмәт вә ахтарышларынын бәһрәси олан бу шеирләр елми-нәзәри факторларына, бәләдчи ролуну ойнайан хүсусиййәтләринә ҝөрә һәр бир тарихсевәр үчүн дәйәрли төһфә, вәтәнпәрвәрлик вәсиләсидир. Бүтөвлүкдә бу силсилә шеирләри галаларымызын, түрбә вә абидәләримизин поетик хәритәси дә һесаб етмәк олар.\nӘзиз охуҹу, әҝәр Мухтар республикамызын–Нуһла йашыд олан улу Нахчыванымызын тарихи мәдәниййәти илә таныш олмаг истәйирсәнсә бу шеирләрә мүраҹиәт ет; һәр гала көнүл достун, сирдашын, һәр абидә гүрурун, йаддашын олсун.\nТарих елмләри доктору, Академик.\n(Нуһчыхандан ҝәлирәм китабындан сәһ. 15-16)\nО Күл тәпәләр.\nО ҝүмүш зағалар,\nО йазы дашлары,\nмәним алын йазым.\nДили вар, диндирсән\nТа ки, дүнәнинә,\nСән ону үрәкдән\nБелинә кәмәр кими\nБағлайыб сәрт дашлары.\nЕһтийат әсҝәр кими,\nСахлайыб мәрд дашлары,\nСанки гойубду динҹә,\nДөрд гапланды һовузлар,\nАлыр булуддан баҹы.\nМиладдан чох-чох өнҹә,\nДүшмәни әлдән дүшүб.\nОлубду йурда галхан,\nМираншаһ дилдән дүшүб,\nСыхыб Теймуру күнҹә,\n“Шаһтахты”- шаһ галасы,\nДизиндә әрләр йатыр.\nКөксүндә сирләр йатыр\nДаш алтында дүшүнҹә,\nБурда Атабәй, Өзбәк\nГалай бел бағлайыб\nМәлик Таһир сахлайыб\nҺимни, байрағыдыр о,\nЈаддаш чырағыдыр о-\nҮч мин дирсәк йухары.\nҜәлин, дәрә йохуша\nГалхаг ҝедәк йухары.\nҸевиз гоҹалыб тамам,\nЈүз илләрди беләҹә,\nЗаман дайаныб дуруб.\nҺейран галыб Әлинҹә,\nДуман дайаныб дуруб.\nАдлайыб он дөрд әсри\nЈол ҝәлиб Ханәҝаһа.\nДағды дашды мүридләр,\nШеир дейир Нәсими…\nХор охуйур гәбрләр:\n“Ја Фәзллуллаһ Нәими”.\nСирри — Худайа ҝөрә\nБилир бу йер, ҝөй нәдир.\n“Инсан үзү китабә”,\nМат гойуб теймурлары,\nЧатыб һагга камала.\nҸан дилдары Фәзлуллаһ.\nОҹаг олуб, пир олуб.\nШейх Фәзлуллаһ ҹәддинин\nЈанар шамыды түрбә.\nБашында һәмишә думанлар ҝәзәр\nЧағлайар, гайнайар, дашар Һачадағ.\nЧичәкләр көксүндә йазыйа бәнзәр,\nОлар олк баһара шүар Һачадағ.\nГоша буйнузу ар марал тимсалы,\nОлуб Нахчыванын һүснү, ҹамалы.\nДағлар маралына бәнзәр бу һалы\nСевән үрәкләри охшар Һачадағ.\nҺәрдән шимшәкләрин ҝәләр тууна,\nҜөйдән илдырымы чахар башына,\nХырда тәпәләри йығар башына,\nӨзү сәркәрдәйә охшар Һачадағ.\nБахыш сайы: 585


Q=10	C=6	SS=0	LS=0	PS=4	DC=0	LC=0	SD=0	BS=1	G0=45	G1=29	G2=12	DLID=az_RU	BODY=Һәвариләрин ишләри 18 | Онлајн Мүгәддәс Китаб | Јени дүнја тәрҹүмәси\nҺәвариләрин ишләри 18:1—28\nБулусун Коринфдә хидмәти (1—17)\nСурија Антакјасына гајыдыш (18—22)\nБулус Галатија вә Фриҝијаја јолланыр (23)\nБәлағәтли Аполлоса көмәк ҝөстәрилир (24—28)\n18 Бундан сонра Булус Афинадан чыхыб Коринфә ҝәлди. 2 О, бурада Аквилас+ адында бир јәһуди тапды. Әслән Понт шәһәриндән олан Аквилас арвады Прискилла илә тәзәликҹә Италијадан ҝәлмишди, чүнки Клавди бүтүн јәһудиләрә Ромадан чыхмағы әмр етмишди. Булус онларын јанына ҝетди. 3 Пешәләри ејни олдуғундан онларын евиндә галды вә бир јердә ишләдиләр.+ Пешәләри чадыр тикмәк иди. 4 Бунунла јанашы, Булус һәр шәнбә+ синагогда+ чыхыш едир, јәһудиләри вә јунанлары һәгигәтә инандырмаға мүвәффәг олурду. 5 Сила+ вә Тимути+ Македонијадан ҝәләндән сонра Булус бүтүн вахтыны Аллаһын сөзүнү јајмаға һәср етди. О, јәһудиләрә Иса һаггында шәһадәт верир, онун Мәсиһ олдуғуну сүбут едирди.+ 6 Лакин онлар һеч ҹүрә разылашмыр вә ону тәһгир едирдиләр. Онда Булус палтарыны силкәләјиб+ деди: «Гој ганыныз өз бојнунузда галсын.+ Мән тәмизәм.+ Бундан сонра башга халгларын јанына ҝедәҹәјәм».+ 7 Сонра орадан чыхыб Тит Јуст адлы мөмин бир адамын евинә ҝетди. Онун еви синагога битишик иди. 8 Синагог рәиси Крисп+ вә онун ев әһли Ағаја иман ҝәтирди. Аллаһын сөзүнү ешидән хејли коринфли дә инаныб вәфтиз олунду. 9 Ҝеҹә вахты Аға рөјада Булуса деди: «Горхма, даныш, сусма, 10 чүнки мән сәнинләјәм.+ Һеч кәс сәнә һүҹум едиб хәләл јетирмәјәҹәк. Бу шәһәрдә һәлә чох адам мәнә инанаҹаг». 11 Булус орада ил јарым галыб инсанлара Аллаһын сөзүнү өјрәтди. 12 О вахт Галлио Ахајјада* проконсул* иди. Јәһудиләр бирләшиб Булусун әлејһинә галхдылар вә ону һаким күрсүсү гаршысына ҝәтириб 13 дедиләр: «Бу адам инсанлары гануна зидд ҝедән башга ибадәт јолуна јөнәлдир». 14 Булус ағзыны ачмаға маҹал тапмамыш Галлио деди: «Еј јәһудиләр! Әҝәр шикајәтиниз һәр һансы бир ганун позунтусу вә ја ағыр ҹинајәт барәсиндә олсајды, сизи динләјәрдим. 15 Лакин мүбаһисәниз сөз, ад вә ја өз ганунунуз үстүндәдирсә,+ өзүнүз һәлл един. Мән белә ишләрә һакимлик етмәк истәмирәм». 16 Сонра онлары һаким күрсүсү гаршысындан говду. 17 Белә олдугда онлар синагог рәиси Состени+ тутуб һаким күрсүсү гаршысында дөјдүләр. Галлио исә буна һеч мәһәл гојмады. 18 Булус орада бир мүддәт дә галдыгдан сонра гардашларла видалашды. Кенхрејада+ сачыны вурдурду, чүнки әһд етмишди, сонра Прискилла вә Аквилас илә бирликдә ҝәмијә миниб Суријаја јола дүшдү. 19 Онлар Ефесә ҝәлдиләр. Булус јолдашларыны орада гојуб синагога ҝирди вә јәһудиләрлә сөһбәт етди.+ 20 Ондан бир аз да галмағы хаһиш етсәләр дә, о разы олмады. 21 Онларла сағоллашыб деди: «Јеһова мәсләһәт билсә, јаныныза гајыдарам». Ефесдән дәнизә чыхыб 22 Гејсәријјәјә ҝәлди. Сонра јығынҹағы ҝөрмәјә ҝетди* вә орадан да Антакјаја+ енди. 23 Булус орада бир мүддәт галандан сонра јола чыхды. О, Галатија вә Фриҝија+ торпагларыны шәһәрбәшәһәр ҝәзиб бүтүн шаҝирдләри мөһкәмләндирирди+. 24 Бу заман Аполлос+ адлы исҝәндәријјәли бир јәһуди Ефесә ҝәлди. О, чох ҝөзәл натиг иди вә Мүгәддәс Јазылары јахшы билирди. 25 Бу адам Јеһованын јолу барәдә шифаһи тәлим алмышды. О, мүгәддәс руһун тәсирилә Иса һаггында шөвглә вә дәгигликлә данышыб өјрәдирди, һалбуки јалныз Јәһјанын вәфтизи илә таныш иди. 26 О, синагогда ҹәсарәтлә данышмаға башлады. Прискилла илә Аквилас+ Аполлосу ешидәндә ону јанларына алдылар вә Аллаһын јолуну даһа дәгигликлә она изаһ етдиләр. 27 О, Ахајјаја ҝетмәк истәдији үчүн гардашлар шаҝирдләрә мәктуб јазыб хаһиш етдиләр ки, ону меһрибанлыгла гаршыласынлар. Аполлос ораја ҝәлиб Аллаһын лүтфү илә иман ҝәтирмиш адамлара чох көмәк етди. 28 О, јәһудиләрин јанылдығыны һамынын ҝөзү гаршысында бөјүк шөвглә дәлилләр ҝәтирәрәк сүбут едир, Мүгәддәс Јазылара истинад едәрәк Исанын Мәсиһ олдуғуну ҝөстәрирди.+\n^ Ҹәнуби Јунаныстанда јерләшән Рома әјаләти. Пајтахты Рома шәһәри иди.\n^ Рома әјаләт валиси. Лүғәтә бах.\n^ Ҝөрүнүр, Јерусәлимә ҝетди.\nҺәвариләрин ишләри 18


Q=12	C=0	SS=0	LS=12	PS=0	DC=0	LC=0	SD=0	BS=1	G0=4	G1=3	G2=3	DLID=az_RU	BODY=Тәһлүкәсизлик мүфәттиши Шаһидләри тәрифләјир\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Валенсија Данимарка Индонезија Исвеч Литва Нидерланд Норвеч Раратонга Таити Украјна Чин (мандарин, садәләшдирилмиш) Чин (мандарин, әнәнәви) албан алман африкаанс ермәни естон ефик зулу иврит инҝилис испан италјан каннада кинјаруанда кореја коса малагаси малај малајалам маҹар полјак португал пәнҹаб румын рус сепеди серб серб (латын) сесуто (Лесото) сетсвана словак словен сотсил суаһили тагалог тараски тзелтал тигре тотонак тсонга түрк умбунду фанте фарс фин франсыз хорват чех чичева јапон јунан ҝүрҹү әрәб\nТәһлүкәсизлик мүфәттиши Сиднејин (Австралија) шәһәрәтрафы әразисиндә тикилән Падшаһлыг залынын тикинтисинә бахыш кечирәндә гејд етмишди: « Чохдандыр ки, белә тәһлүкәсиз тикинти мејданчасына раст ҝәлмәмишдим ».\nМүфәттиш јазыр: « Тикинти мејданчасында ишләр чох ҝөзәл тәшкил олунмушду... Һәр шеј чох тәмиз, јерли-јериндә иди. Ҝириш-чыхыш чох раһат иди. Бүтүн нагилләр пластик гармаглардан асылмыш, одсөндүрәнләр исә һазыр вәзијјәтдә иди... Тикинтидә чалышан бүтүн ишчиләр узунгол палтар вә узун шалвар ҝејинмиш, еләҹә дә каска вә тәһлүкәсизлик ејнәји тахмышдылар... Мејданчада јүксәк әмәкдашлыг руһу варды ».\nТикинтијә нәзарәт едән Виктор Отте дејир: « Јеһованын Шаһидләри үчүн тәһлүкәсизлик олдугҹа ваҹиб мәсәләдир. Биз тәһлүкәсизлик гајдаларына риајәт едәндә Аллаһын һәјата олан бахышыны әкс етдиририк, бу исә ишин чијин-чијинә вә мәмнунијјәтлә ҝөрүлмәсинә өз төһфәсини верир. Ағыр иш ҝүнүндән сонра евә ҝүләрүзлә гајыдырам ».\n127 нәфәрлик Падшаһлыг залынын тикинтиси 2012-ҹи илин апрел ајында баша чатды.


Q=15	C=10	SS=2	LS=0	PS=2	DC=10	LC=0	SD=0	BS=1	G0=29	G1=19	G2=7	DLID=az_RU	BODY=Ағанын шам јемәји | Ушаглар үчүн Мүгәддәс Китаб һекајәләри\nАғанын шам јемәји\nЈәһудиләр һәр ил нисан ајынын 14-ү Пасха бајрамы кечирирләр. Бу бајрам јәһудиләрә Јеһованын онлары Мисир көләлијиндән азад едиб, вәд олунмуш дијара ҝәтирмәсини хатырладыр. Ерамызын 33-ҹү илиндә Иса Мәсиһ вә һәвариләри Јерусәлимдә, бир евин јухары отағында Пасханы гејд едирләр. Јемәк јејәндән сонра Иса онлара дејир: «Сизләрдән бири мәни сатаҹаг». Шаҝирдләр буну ешидәндә дәһшәтә ҝәлирләр вә Исадан сорушурлар: «Кимдир о?» Иса Мәсиһ ҹаваб верир: «Чөрәји вердијим адам». Сонра исә о, чөрәји бөлүб Јәһуда Искәрјута верир. Јәһуда о андаҹа ајаға дуруб отагдан чыхыр.\nДаһа сонра Иса Мәсиһ Аллаһа дуа едир вә чөрәји бөлүб галан һәвариләрә өтүрүр. Онлара дејир: «Јејин, бу, мәним сизин уғрунузда верәҹәјим бәдәними тәмсил едир». Сонра о, шәрабы ҝөтүрүб јенә дуа едир вә шаҝирдләринә дејир: «Бу шәрабы ичин. Бу, сизин ҝүнаһларынызы бағышламаг үчүн ахыдылаҹаг ганымдыр. Сизә сөз верирәм, мәнимлә бирликдә ҝөјдә падшаһ олаҹагсыныз. Буну һәр ил мәни јада салмаг үчүн един». Бу ҝүн дә Иса Мәсиһин давамчылары һәмин ҝеҹәни гејд етмәк үчүн бир јерә јығылырлар. Бизим дөврдә һәмин мәрасим Ағанын шам јемәји адланыр.\nЈемәкдән сонра һәвариләрин арасында кимин даһа үстүн олдуғу илә бағлы мүбаһисә дүшүр. Анҹаг Иса Мәсиһ онлара дејир: «Ким өзүнү кичик сајарса, бөјүк одур».\nСонра әлавә едир: «Сиз мәним достларымсыныз. Атамдан ешитдијим һәр шеји сизә билдирдим. Тезликлә Атамын јанына ҝедәҹәјәм. Сиз исә галаҹагсыныз. Араныздакы мәһәббәтдән биләҹәкләр ки, мәним шаҝирдләримсиниз. Мән сизи севдијим кими, сиз дә бир-биринизи севин».\nАхырда Иса Јеһоваја дуа едиб, Ондан шаҝирдләрини горумасыны, онларын арасында бирлик олмасыны хаһиш едир. Һәмчинин Јеһованын адынын мүгәддәс тутулмасы үчүн дуа едир. Даһа сонра Иса Мәсиһ вә шаҝирдләри Јеһоваја һәмд нәғмәләри охујуб евдән чыхырлар. Иса Мәсиһин тутулмасына аз галыр.\n«Горхма, кичик сүрү, чүнки Атаныз Падшаһлығы сизә вермәји мәсләһәт билди» (Лука 12:32)\nСуаллар: Иса Мәсиһ һәвариләринә нә сөз верир? Сонунҹу шам јемәји вахты Иса Мәсиһ һәвариләринә һансы ваҹиб дәрси верир?\nМәтта 26:20—30; Лука 22:14—26; Јәһја 13:1, 2, 26, 30, 34, 35; 15:12—19; 17:3—26\nИса пејғәмбәрин давамчылары һәр ил нисанын 14-ү онун тәсис етдији мәрасими кечирмәлидирләр.\nИса Мәсиһ нөкәрләрин етдији иши ҝөрмәклә һәвариләрини тәәҹҹүбләндирир.\nИса Мәсиһин јухары мәртәбәдәки јекун дуасы\nО, ајдын шәкилдә ҝөстәрир ки, бәшәријјәтин хиласа јетишмәсиндән даһа ваҹиб иши һәјата кечириб.\nНәјә ҝөрә Јеһованын Шаһидләри Мәсиһин өлүмүнү анма мәрасимини диҝәр динләрин кечирдији кими кечирмирләр?


Q=5	C=3	SS=1	LS=1	PS=0	DC=1	LC=0	SD=0	BS=1	G0=123	G1=105	G2=48	DLID=az_RU	BODY=Иман јолунда дәјанәтли олун. Диггәтинизи Мәсиһә ҹәмләјин | Тәлим\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Америка жест дили Бразилија жест дили Вјетнам Данимарка Индонезија Исвеч Кирибати Колумбија жест дили Литва Маврики креолу Македонија Мексика жест дили Непал Нидерланд Норвеч Перу жест дили Самоа Сејшел креолу Тувалу Увеа Украјна Финландија жест дили Фиҹи Чили жест дили Чин (мандарин, садәләшдирилмиш) Чин (мандарин, әнәнәви) Чин жест дили албан алман амһара ачоли ајмара батак (тоба) бауле бенгал бикол бислама болгар варај волајта газах ган гуарани гуҹарат гырғыз дреһу дхолуо ермәни естон ефик ибо иврит илок инҝилис исланд исоко испан италјан каннада каталан кечуа (Боливија) кикујју кинјаруанда кирунди кисси кичуа (Имбабура) кореја крио ламба латыш луганда малагаси малај малајалам маратһ мајја маҹар михе монгол море ндебеле (Зимбабве) олу конзо оромо осетин пангасинан папјаменто (Аруба) папјаменто (Күрасао) полјак португал пәнҹаб румын рунјанкоре рус санго сапотек (Истм) себуан серб серб (латын) сидамо сингал словак словен сотсил сранан-тонго суаһили тагалог таи тамил татар таҹик телугу тив тигре ток-писин тумбука түрк түркмән түркмән (кирил) урду фарс фин франсыз хорват чех читонга (Малави) чичева чуваш шона јао јапон јоруба јунан ҝүрҹү Һаити креолу һауса һилигајнон һинд һири-моту әрәб өзбәк\n«Иман јолунда дәјанәтли олун,.. мөһкәмләнин» (1 КОР. 16:13).\nНӘҒМӘ: 60, 64\nНәјә ҝөрә иман дәјәрлидир?\nИманымызын зәифләдијини неҹә мүәјјән едә биләрик?\nҜөзүмүзү Исадан ајырмамагла иманымызы неҹә мөһкәмләндирә биләрик?\n1. а) Ҹәлилә дәнизиндә гопан туфанда Бутрусла нә баш верди? (Мәгаләнин әввәлиндәки шәклә бахын.) б) Нәјә ҝөрә Бутрус батмаға башлады?\nҜЕҸӘНИН бир аләмидир. Туфан Ҹәлилә дәнизини өз ҹәнҝинә алыб. Һәвари Бутрус вә диҝәр шаҝирдләр ҝүҹ-бәла илә авар чәкирләр. Бирдән онлар сујун үзү илә ҝәлән Исаны ҝөрүрләр. Бутрус Исаны сәсләјиб хаһиш едир ки, сујун үстү илә ҝедиб она јахынлашмаға изин версин. Иса ону чағырыр. Бутрус гајыгдан чыхыб тәлатүмлү дәнизин сәтһи илә Исаја тәрәф ҝедир. Амма чох кечмәмиш Бутрус батмаға башлајыр. Бәс буна нә сәбәб олур? О, фыртынаја бахыр вә горхуја дүшүр. Бутрус Исаны чағырыр, Иса тез Бутрусу тутуб дејир: «Еј аз иманлы, нә үчүн шүбһә етдин?» (Мәт. 14:24—32).\n2. Бу мәгаләдә нәји нәзәрдән кечирәҹәјик?\n2 Ҝәлин Бутрусун башына ҝәлән һадисәдә иманла бағлы үч мәгамы нәзәрдән кечирәк: 1) Бутрус әввәлҹә Аллаһын көмәјинә неҹә иман етди, 2) о, нә үчүн иманыны итирди вә 3) јенидән иман етмәјә она нә көмәк етди? Бу үч мәгамы нәзәрдән кечирмәклә ҝөрәҹәјик ки, «иман јолунда неҹә дәјанәтли» ола биләрик (1 Кор. 16:13).\nАЛЛАҺЫН КӨМӘЈИНӘ ИМАН\n3. Бутрус нәјә ҝөрә гајыгдан чыхды вә биз буна бәнзәр һансы аддымы атмышыг?\n3 Бутрусун мөһкәм иманы вар иди. Белә ки, Иса ону чағыранда о, гајыгдан чыхыб сујун үстү илә ҝетди. Бутрус инанырды ки, Аллаһ Өз ҝүҹү илә Исаја неҹә көмәк олмушдуса, она да елә көмәк олаҹаг. Ејнилә, биз дә өзүмүзү Аллаһа һәср едиб вәфтиз олунанда буну иманымыз сајәсиндә етмишдик. Иса бизи давамчысы олмаға, онун изләри илә ҝетмәјә сәсләмишди. Биз һәм Аллаһа, һәм дә Исаја иман етмиш вә инанмышдыг ки, онлар бизә мүтләг дајаг олаҹаглар (Јәһ. 14:1; 1 Бутрус 2:21 ајәсини охујун).\n4, 5. Нәјә ҝөрә иман дәјәрлидир?\n4 Иман һәгигәтән дә олдугҹа дәјәрлидир. Бутрус иманы сајәсиндә сујун үзү илә ҝәздији кими, биз дә иманымыз сајәсиндә инсан ағлына сығмајан ишләр ҝөрмәјә мүвәффәг олуруг (Мәт. 21:21, 22). Мәсәлән, чохларымыз өз хасијјәтимизи вә әмәлләримизи елә дәјишмишик ки, әввәлләр бизи таныјанлар ҝөзләринә инана билмирләр. Бүтүн бунлар Јеһованын көмәји сајәсиндә мүмкүн олуб, чүнки биз бу аддымлары иманла атмышыг. (Колослулара 3:5—10 ајәләрини охујун.) Имандан ирәли ҝәләрәк өзүмүзү Аллаһа һәср едәндә биз Онунла достлашдыг. Буна исә һеч вахт өз ҝүҹүмүзлә наил ола билмәздик (Ефес. 2:8).\n5 Иманымыз бизә һәлә дә ҝүҹ верир. Иман сајәсиндә биз фөвгәлбәшәр дүшмәнимиз Иблисин һүҹумларыны дәф едирик (Ефес. 6:16). Бундан әлавә, Јеһованын көмәјинә архаландығымыз үчүн чәтин вахтларда чох нараһат олмуруг. Јеһова дејир ки, имандан ирәли ҝәләрәк Онун ишләрини биринҹи јерә гојсаг, О, бизи корлуг чәкмәјә гојмајаҹаг (Мәт. 6:30—34). Үстәлик, иманымыз сајәсиндә һеч бир инсанын өз әмәјилә әлдә едә билмәјәҹәји бир әнамы, әбәди һәјаты алаҹағыг (Јәһ. 3:16).\nДИГГӘТ ЈАЈЫНАНДА ИМАН ЗӘИФЛӘЈИР\n6, 7. а) Бутрусу әһатә едән фыртынаны вә далғалары нә илә мүгајисә етмәк олар? б) Нәјә ҝөрә иманымызын зәифләјә биләҹәјини унутмамалыјыг?\n6 Сујун үстүндә ҝәзән Бутрусу әһатә едән күләк вә далғалары мәсиһи һәјатында үзләшдијимиз сынаглар вә тәләләрлә мүгајисә етмәк олар. Бу чәтинликләр нә гәдәр шиддәтли олса да, биз Јеһованын көмәји илә мөһкәм гала биләрик. Јадыныздадырса, Бутрусу батыран күләк вә ја бөјүк далғалар дејилди. Һадисәләрин ардыҹыллығына фикир верин: «Фыртынаја баханда [Бутрус] горхуб батмаға башлады» (Мәт. 14:30). Бутрусун диггәти Исадан јајынды вә о заман онун иманы зәифләди. Биз дә «фыртынаја» бахмаға башласаг, диггәтимиз онун ҝүҹүнә ҹәмләнәҹәк вә Јеһованын бизә көмәк едәҹәјинә шүбһә едиб батмаға башлајаҹағыг.\n7 Биз унутмамалыјыг ки, иманымыз зәифләјә биләр. Чүнки Мүгәддәс Китабда да иманын зәифләмәси, итмәси барәдә данышылыр вә дејилир ки, бу, «бизә әнҝәл төрәдән ҝүнаһ»дыр (Ибр. 12:1). Бутрусун нүмунәсиндән ҝөрүндүјү кими, диггәтимизи лазым олмајан шејләрә ҹәмләсәк, иманымыз тез бир заманда зәифләјә биләр. Бәс бу тәһлүкәнин бизим дә башымызын үстүнү кәсдирдијини неҹә мүәјјән едә биләрик? Ҝәлин бир нечә суалла өзүмүзү јохлајаг.\n8. Аллаһын вәдләринә олан иманымыз неҹә зәифләјә биләр?\n8 Аллаһын вәдләринә олан иманым әввәлки кими ҝүҹлүдүр? Мәсәлән, Аллаһ вәд едиб ки, бу шәр дүнјаны дағыдаҹаг. Анҹаг биз бу дүнјадакы әјләнҹәләрә алудә олмушугса, онда Аллаһын вәдләринә иманымыз зәифләјә биләр, сонун, һәгигәтән дә, јахын олдуғуна шүбһә етмәјә башлајарыг (Һәб. 2:3). Башга бир вәзијјәти ҝөтүрәк. Аллаһ фидјә гурбанлығы әсасында бизи бағышладығыны дејир. Анҹаг биз кечмишдә етдијимиз ҝүнаһлара ҝөрә һәлә дә виҹдан әзабы чәкириксә, онда Јеһованын бүтүн ҝүнаһларымызы бағышладығына шүбһә етмәјә башлајаҹағыг (Һәв. 3:19). Нәтиҹәдә хидмәтдә севинҹимизи итириб гејри-фәал олаҹағыг.\n9. Диггәтимиз шәхси марагларымыза ҹәмләнибсә, нә баш верә биләр?\n9 Аллаһа әввәлки кими ҹанла-башла хидмәт едирәм? Һәвари Булус демишди ки, Јеһова Аллаһын јолунда сәјлә чалышсаг, үмидимизи ахырадәк мөһкәм сахлајаҹағыг. Анҹаг биз өз шәхси марагларымыза диггәтимизи ҹәмләмишиксә, мәсәлән, ибадәтимизә мане олан ҝәлирли ишә дүзәлмишиксә, нә баш верәр? Иманымыз зәифләјәр вә биз тәнбәлләшиб Јеһоваја ҹандәрди хидмәт едәрик (Ибр. 6:10—12).\n10. Биз башгаларыны бағышлајанда Јеһова Аллаһа иман етдијимизи неҹә ҝөстәририк?\n10 Хәтримә дәјән адамы бағышламаг мәнә чәтиндир? Кимсә хәтримизә дәјәндә биз һиссләрә гапыла биләрик. Биздә белә бир истәк јарана биләр ки, ја ҝедиб онун ҹавабыны верәк, ја да үмумијјәтлә онунла данышмајаг. Анҹаг бағышлајанда Јеһоваја иман етдијимизи ҝөстәририк. Неҹә ки, бизим ҝүнаһларымыз бизи Аллаһын гаршысында борҹлу едир, бизә гаршы ҝүнаһ ишләдән адам да бизә борҹлу олур (Лука 11:4). Һәмин адамы бағышлајанда биз Јеһованын буна ҝөрә бизә лүтф ҝөстәрәҹәјинә инанырыг вә инанырыг ки, Јеһованын лүтфүнү газанмаг даһа дәјәрлидир, нәинки һәмин адамы борҹуну гајтармаға мәҹбур етмәк. Исанын шаҝирдләри дә дәрк едирдиләр ки, бағышламаг үчүн иман лазымдыр. Иса онлара гаршы һәтта дәфәләрлә ҝүнаһ едән шәхси бағышламалы олдугларыны дејәндә онлар јалвардылар: «Иманымызы артыр» (Лука 17:1—5).\n11. Мәсләһәтдән фајдаланмаг имканыны неҹә әлдән верә биләрик?\n11 Мәнә мәсләһәт вериләндә аҹығыма ҝәлир? Мәсләһәт вериләндә мәсләһәтдән фајдаланмаға чалышын, мәсләһәтдә, јахуд мәсләһәт верән кәсдә сәһв ахтармајын (Мәс. 19:20). Белә етсәк, Јеһова кими дүшүнмәји өјрәнмәк имканыны әлдән верә биләрик.\n12. Мәсиһинин Јеһованын Өз халгына рәһбәр тәјин етдији гардашларын архасынҹа һәмишә дејинмәси нәдән хәбәр верир?\n12 Мәсул гардашларын архасынҹа дејинирәм? Исраиллиләр бәд хәбәр ҝәтирән он кәшфијјатчыја гулаг асанда Муса илә Һарунун гарасынҹа дејинмәјә башладылар. Онда Јеһова Мусаја деди: «[Бу адамлар] нә вахта гәдәр Мәнә иман етмәјәҹәкләр?» (Сај. 14:2—4, 11). Әслиндә, исраиллиләр дејинмәклә Аллаһа инанмадыгларыны ҝөстәрдиләр, чүнки Муса илә Һаруну мәһз О, башчы тәјин етмишди. Әҝәр биз дә Аллаһын Өз халгына рәһбәр тәјин етдији инсанларын архасынҹа һәмишә дејинириксә, бу, бизим Аллаһа иманымызын зәифләдијини ҝөстәрир.\n13. Иманымызда зәиф ҹәһәтләр ашкар етсәк, нәјә ҝөрә мәјус олмамалыјыг?\n13 Әҝәр өзүнүзү јохлајанда иманынызда зәиф ҹәһәтләри ашкар етсәниз, мәјус олмајын. Һәтта һәвари Бутрус да горхуја дүшмүш вә шүбһәләрә гапылмышды. Иса һәрдән һәвариләрин һамысыны иманларынын аз олдуғуна ҝөрә мәзәммәт едирди (Мәт. 16:8). Бунунла белә, биз Бутрусдан нүмунә ҝөтүрә биләрик. Ҝөрүн о, шүбһәләрә гапылыб батмаға башлајандан сонра нә етмишди.\nИМАНЫНЫЗЫ МӨҺКӘМЛӘНДИРМӘК ҮЧҮН ИСАЈА БАХЫН\n14, 15. а) Бутрус батмаға башлајанда нә етди? б) Ҝөзүмүзү Исадан ајырмамаг нә демәкдир?\n14 Бутрус фыртынаја бахыб батмаға башлајанда өзү үзүб гајыға гајыда биләрди. Бутрус јахшы үзүрдү, буна ҝөрә дә о, һәтта гејри-иради олараг үзмәјә башлајарды (Јәһ. 21:7). Анҹаг о, өзүнә ҝүвәнмәди, јенидән диггәтини Исаја јөнәлдиб ондан көмәк истәди. Биз дә иманымызда зәифлик һисс едириксә, Бутрусдан нүмунә ҝөтүрмәлијик. Буну неҹә едә биләрик?\n15 Бутрус јенидән диггәтини Исаја јөнәлтдији кими, биз дә «ҝөзүмүзү иманымызын Өндәри вә камилләшдирәни Исадан» ајырмамалыјыг. (Ибраниләрә 12:2, 3 ајәләрини охујун.) Сөзсүз ки, Бутрусдан фәргли олараг, биз Исаны ҝөрмүрүк. Анҹаг онун тәлимләрини, әмәлләрини арашдырыб онлара ујғун давранмагла биз, мәҹази диллә десәк, ҝөзүмүзү Исадан ајырмајаҹағыг. Исадан нүмунә ҝөтүрәрәк бир нечә аддым ата биләрик. Бу аддымлар бизә иманымызы мөһкәмләндирмәјә көмәк едәҹәк.\nДиггәтимизи Исанын нүмунәсинә ҹәмләсәк вә онун изләрилә ҝетсәк, иманда дәјанәтли олаҹағыг (15-ҹи абзаса бахын)\n16. Иманымызы мөһкәмләндирмәк үчүн Мүгәддәс Китабы неҹә арашдырмалыјыг?\n16 Мүгәддәс Китаба етибарынызы мөһкәмләндирин. Иса әмин иди ки, Мүгәддәс Китаб Аллаһын Кәламыдыр вә орада ән јахшы мәсләһәтләр јазылыб (Јәһ. 17:17). Биз дә Иса Мәсиһ кими буна әмин олмаг үчүн Мүгәддәс Китабы һәр ҝүн охујуб арашдырмалы вә өјрәндикләримиз барәдә дүшүнмәлијик. Мүгәддәс Китабын мүталиәсиндән әлавә, сизи марагландыран мөвзулары дәриндән арашдырын. Мисал үчүн, Мүгәддәс Китаба әсасланан сүбутларын инҹәликләринә варараг бу дүнјанын сонунун јахын олдуғуна әминлијинизи артыра биләрсиниз. Артыг јеринә јетмиш пејғәм бәрликләри арашдырараг Мүгәддәс Китабын ҝәләҹәклә бағлы вәдләринә иманынызы мөһкәмләндирин. Мүгәддәс Китабын сајәсиндә һәјатыны јахшылыға доғру дәјишән инсанларын нүмунәсини нәзәрдән кечирәрәк онун дәјәрли олдуғуна әминлијинизи артырын * (1 Салон. 2:13).\n17. Нәјә ҝөрә Иса шиддәтли сынаглар гаршысында садиг гала билмишди вә сиз ондан неҹә нүмунә ҝөтүрә биләрсиниз?\n17 Јеһованын вәд етдији немәтләри дүшүнүн. Иса ҝөзүнү «гаршыда ону ҝөзләјән севинҹә» дикдији үчүн шиддәтли сынаглар гаршысында садиг галмышды (Ибр. 12:2). О, һеч вахт бу дүнјадакы шејләрә мејил салмырды (Мәт. 4:8—10). Сиз дә Исадан нүмунә ҝөтүрәрәк Јеһованын сизә вердији мөһтәшәм вәдләр барәдә дүшүнүн. Аллаһ бу шәр дүнјаны мәһв едәндән сонра етмәк истәдијиниз шејләри јазын вә ја шәклини чәкин. Сәбирсизликлә ҝөрүшмәк истәдијиниз дирилән инсанларын сијаһысыны тутун, онларла нә барәдә данышаҹағынызы гејд един. Бүтүн бунлара Аллаһын бәшәријјәтә јох, сырф сизә вердији вәдләр кими бахын.\n18. Дуа иманы мөһкәмләндирмәјә неҹә көмәк едир?\n18 Иманынызын артмасы үчүн дуа един. Иса шаҝирдләринә Јеһовадан мүгәддәс руһ диләмәји бујурмушду (Лука 11:9, 13). Мүгәддәс руһ диләјәркән иманынызын артмасы үчүн дә дуа един. Иман руһун бәһрәсинин бир һиссәсидир. Конкрет шеј үчүн дуа един, иманыныздакы һәр һансы бир зәиф ҹәһәти дәф етмәк үчүн Аллаһдан көмәк истәјин. Мәсәлән, әҝәр сизә бағышламаг чәтиндирсә, онда бунун үчүн Јеһовадан көмәк истәјин.\n19. Өзүмүзә неҹә дост сечә биләрик?\n19 Иманлы инсанларла достлуг един. Иса отуруб-дурдуғу адамлары, әләлхүсус да достларыны диггәтлә сечирди. Онун ән јахын достлары олан һәвариләр онун әмрләринә итаәт едәрәк иманлы вә садиг олдугларыны сүбут етмишдиләр. (Јәһја 15:14, 15 ајәләрини охујун.) Она ҝөрә сиз дә Исаја итаәт едән иманлы инсанлардан өзүнүзә дост сечин. Бир шеји дә унутмајын ки, әсил достлар бир-бири илә ачыг данышмалыдырлар, јери ҝәлсә, бир-биринә мәсләһәт вериб, мәсләһәти гәбул етмәлидирләр (Мәс. 27:9).\n20. Башгаларына иманларыны мөһкәмләндирмәјә көмәк етмәјин бизә һансы фајдасы вар?\n20 Башгаларына иманларыны мөһкәмләндирмәјә көмәк един. Иса һәм сөзләри, һәм дә әмәлләри илә шаҝирдләринин иманыны мөһкәмләндирирди (Марк 11:20—24). Биз дә онун нүмунәсини изләмәлијик, чүнки бу ишдә инсанлара көмәк едәндә бизим өз иманымыз да мөһкәмләнир (Мәс. 11:25). Тәблиғ едәндә, инсанлары өјрәдәндә Аллаһын мөвҹуд олдуғуну, бизим гејдимизә галдығыны вә Мүгәддәс Китабын Аллаһдан илһам алдығыны ҝөстәрән сүбутлар ҝәтирин. Баҹы-гардашлара да өз иманларыны мөһкәмләндирмәјә көмәк един. Онлардан кимсә зәифлик ҝөстәрәндә, мәсәлән, мәсул гардашларын архасынҹа дејинәндә дәрһал онлардан јан ҝәзмәјин. Әксинә, нәзакәтлә онлара иманларыны мөһкәмләндирмәјә көмәк един (Јһд. 22, 23). Әҝәр мәктәбдә охујурсунузса, тәкамүл нәзәријјәси кечиләндә јарадылышла бағлы иманынызы ҹәсарәтлә мүдафиә един. Сизин сөзләриниз мүәллимләрә вә шаҝирдләрә мүсбәт тәсир ҝөстәрә биләр.\n21. Јеһова Аллаһ иманымызла бағлы һәр биримизә нә вәд едиб?\n21 Аллаһын Иса васитәсилә ҝөстәрдији көмәјин сајәсиндә Бутрус өз горху вә шүбһәләринә үстүн ҝәлди вә илкин мәсиһиләр арасында иман сүтуну олду. Јеһова бизә дә иманда дәјанәтли олмаға көмәк едир. (1 Бутрус 5:9, 10 ајәләрини охујун.) Иманынызы мөһкәмләндирмәк үчүн вар ҝүҹүнүзлә чалышын, чүнки бунун мүкафаты мисилсиздир.\n^ абз. 16 Мәсәлән, «Ҝөзәтчи гүлләси» журналынын күтләви нәшриндә чыхан «Мүгәддәс Китаб һәјатлары дәјишир» адлы рубрикаја бахын.


Q=14	C=0	SS=0	LS=14	PS=0	DC=0	LC=0	SD=0	BS=2	G0=0	G1=0	G2=0	DLID=az_RU	BODY=ИИР вә Алманија Шиәлик мөвзусунда семинар кечирирләр\nИслам Дүнјасы Хәбәрләри\niyun 29, 2021 - 12:08 AM Хәбәрин коду : 1154845 Мәнбә : АБНА Хәбәр Аҝентлији Link:\nИранын Берлиндәки мәдәнијјәт мүшавири билдириб: “Шиәлик мөвзусунда икинҹи семинарын, 1400-ҹү ил, 28 Абан ајында (19 Нојабр, 2021 тарихдә) Ҹүмә ҝүнү, Иран вә Алман елми мәркәзләринин вә һәр ики өлкәнин профессорларынын иштиракы илә кибер мәканда кечирилмәси планлашдырылыр.”\nӘһли Бејт (әлејһимус-сәлам) Хәбәр Аҝентлији –АБНА-нын вердији хәбәрә әсасән, Иран Ислам Республикасынын Берлиндәки мәдәнијјәт мүшавири, кибермәканда Иран вә Алманијадан олан профессорларын иштиракы илә икинҹи шиәлик семинарынын кечириләјәҹәјини елан едиб.\nИранын Берлиндәки Мәдәнијјәт Мәсләһәтчиси "Һәмид Мәһәммәди" вә Алманијанын Мүнстер Университети, Гејри-Авропа Католик Илаһијјаты Факүлтәсинин профессору вә мәсул шәхси Норберт Һеинстеинер виртула ҝөрүш кечирибләр. Онлар Иран илә Алманија арасындакы академик әлагәләрин вә дини гаршылыглы әлагәләрин инкишафы үчүн мөвҹуд имканлар барәдә фикир мүбадиләси апарыблар.\nМәһәммәди, Иран Мәдәнијјәт Мәркәзинин Алманијадакы университетләр, хүсусән дә Мүнстер Университети илә елми вә мәдәни әлагәләри инкишаф етдирмәк вә дәринләшдирмәкдә, Иран вә Алман университетләри арасында бир көрпү гурмаг үчүн мараглы олдуғуну гејд едиб.\nО, әлавә едиб: "Мөвҹуд гејдләри нәзәрә алараг, Мунстер Университетинин иштиракы вә әмәкдашлығы илә ортаг мәдәни програмларын вә фәалијјәтләрин һәјата кечирилмәсини ҝөрә биләҹәјимизә үмид едирик."\nО, һәмчинин әлавә едиб: "2021-ҹи илин сонларында Иран вә Алманијадан олан профессорларын иштиракы илә Шиә фигһинә даир бир веб семинар да тәшкилатын ҝүндәминдәдир. Бу сәбәбдән Мунстер Университетини бу веб семинарларын кечирилмәсиндә иштирак етмәјә дәвәт едирик."


Q=4	C=2	SS=0	LS=2	PS=0	DC=1	LC=0	SD=0	BS=0	G0=70	G1=58	G2=36	DLID=az_RU	BODY=Пропаганда — Зеһнимиз һәдәфдәдир\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Кирибати Конго Литва Македонија Мјанма Непал Нидерланд Ниҝериа пиҹини Норвеч Самоа Соломон Адалары пиҹини Тонга Тувалу Уелс Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман ами амһара африкаанс ајмара баса (Камерун) башгырд бенгал бикол болгар булу варај венда волајта га ган гарифуна гуарани гуҹарат гырғыз дигорон дуала дхолуо еве едо ермәни естон ефик занде зулу ибанаг ибо иврит илок инҝилис исланд исоко испан италјан кабре какчикел каннада каонде каталан кечуа (Анкаш) кечуа (Боливија) кикамба кикујју килуба кинјаруанда кирунди кисонге кореја коса куангали куанјама күрд курманҹи күрд курманҹи (Гафгаз) күрд курманҹи (кирил) латыш лингала лози луганда лунда малагаси малај малајалам мам маратһ масатек (Хуаутла) мајја маҹар мбунда мегрел михе монгол море моту науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар ндебеле ндебеле (Зимбабве) ндонга нзема окпе оромо осетин пангасинан папјаменто (Күрасао) пиҹин (Камерун) полјак португал пәнҹаб румын рус санго сапотек (Истм) свати себуан сепеди серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тетум (Дили) тзелтал тив тигре тлапанек ток-писин тотонак тохолабал тсонга тумбука түрк түркмән урһобо фарс фин фон франсыз хорват чех чибемба чилуба чинјанја читонга читонга (Малави) чичева чол чуваш шона јао јапон јоруба јунан ҝүрҹү ҹола Һаити креолу һауса һилигајнон һинд һири-моту әрәб өзбәк\nГАТЫ дүшмәнимиз Шејтан бизи нишан алыб. Онун әлиндә чох тәһлүкәли силаһ вар. Шејтан ону бизим бәдәнимизә јох, бејнимизә тушлајыб. Бу силаһ пропаганда адланыр!\nҺәвари Булус Шејтанын пропагандасынын нә дәрәҹәдә тәһлүкәли олдуғуну баша дүшүрдү, амма, ҝөрүнүр, онун бәзи диндашлары буну дәрк етмирди. Мәсәлән, Коринф јығынҹағындакы мәсиһиләрдән бәзиләри өзләринә һәддиндән артыг архајын идиләр, онларын фикринҹә иманлары елә ҝүҹлү иди ки, Шејтан онлары јыха билмәзди (1 Кор. 10:12). Мәһз бу сәбәбдән Булус онлара нөвбәти хәбәрдарлығы јазмышды: «Горхурам ки, илан һијләҝәрлији илә Һәвваны неҹә товладыса, сизин дә зеһниниз корланыб Мәсиһә лајиг сәмимијјәтдән вә сафлыгдан узаглашсын» (2 Кор. 11:3).\nБулусун бу сөзләри ҝөстәрир ки, мәсиһи өзүнә архајын олмамалыдыр. Шејтанын зеһнимизи әлә кечирмәк үчүн апардығы дөјүшдә галиб чыхмаг истәјириксә, пропаганданын тәһлүкәсини анламалы вә мүбаризә апармалыјыг.\nПРОПАГАНДА ҜҮҸЛҮ СИЛАҺДЫР\nПропаганда нәдир? Инсанын дүшүнҹәсинә вә һәрәкәтләринә тәсир етмәк үчүн гәрәзли вә јанлыш мәлумат јајмаг пропаганда адланыр. Бир китаба әсасән, пропаганда «јалан данышмаг, мәлуматы тәһриф етмәк, инсанлары, онларын шүуруну идарә етмәк, психоложи тәсир ҝөстәрмәк» демәкдир, һәмчинин «шәрәфсиз, тәһлүкәли вә инсафсыз» бир һәрәкәтдир («Propaganda and Persuasion»).\nПропаганда чох тәһлүкәлидир. О, ҝөзлә ҝөрүнмәјән вә гохусу олмајан зәһәрли газ кими, инсан өзү дә билмәдән јаваш-јаваш онун бејнинә нүфуз едир. Инсанларын давранышыны мүшаһидә едән Венс Пакард адлы публисистин јаздыгларына әсасән, пропаганда һәрәкәтләримизә «дүшүндүјүмүздән дә ҝүҹлү тәсир едир». Бир алим гејд едир ки, «бир чох инсан бу ҹүр тәсир алтына дүшәрәк амансыз һәрәкәтләрә ҹәлб олунуб, мәсәлән, сојгырыма, мүһарибәјә, ирги вә дини иғтишашлара гошулуб, дини дөзүмсүзлүк ҝөстәрир вә саир дүшүнүлмәмиш һәрәкәтләрә јол верир («Easily Led—A History of Propaganda»).\nӘҝәр инсанларын пропагандасынын бу гәдәр ҝүҹлү тәсири варса, ҝөрүн Шејтанын пропагандасы нә дәрәҹәдә тәһлүкәлидир. О, та бәшәр јаранандан бәри инсанлары мүшаһидә едир. «Бүтүн дүнја» онун әлиндәдир. Одур ки, о, өз јаланларыны јајмаг үчүн әлинин алтында олан һәр васитәдән истифадә едә биләр (1 Јәһ. 5:19; Јәһ. 8:44). Бу ҝүн Шејтан инсанларын зеһнини о дәрәҹәдә кор едиб ки, Мүгәддәс Китабда онун бүтүн дүнјаны алдатдығы дејилир (2 Кор. 4:4; Вәһј 12:9). Биз онун пропагандасына ујмамаг үчүн нә едә биләрик?\nШејтанын пропагандасына гаршы дурмаг үчүн чох садә бир үсул вар. Иса Мәсиһ демишди: «Сиз һәгигәти дәрк едәҹәксиниз вә һәгигәт сизи азад едәҹәк» (Јәһ. 8:31, 32). Адәтән, мүһарибәдә дүшмәнин әсас силаһы һәгигәти тәһриф етмәк олур. Дөјүшдә савашан әсҝәр кими, бизә дә дүзҝүн мәлумат ала биләҹәјимиз етибарлы мәнбә лазымдыр ки, Шејтанын бизи аздырмаг үчүн јајдығы јаланлара ујмајаг. Бу мәлуматы бизә Јеһова Аллаһ Өз Кәламы васитәсилә тәгдим едиб. Шејтанын пропагандасына гаршы дурмаг үчүн нә лазымдырса Мүгәддәс Китабын сәһифәләриндән тапа биләрик (2 Тим. 3:16, 17).\nТәбии ки, ҝүҹлү пропагандачы олан Шејтан да бундан бихәбәр дејил. О, бу дүнјаны елә гуруб ки, инсанлары Мүгәддәс Китабы охумагдан, ону арашдырмагдан чәкиндирсин. Диггәтли олмалыјыг ки, онун һијләләринә алданмајаг (Ефес. 6:11). Һәгигәти там гаврамаға чалышмалыјыг (Ефес. 3:18). Сөзсүз, бу, бөјүк сәј тәләб едир. Профессор Ноам Хомскинин сөјләдији мараглы бир фикри нәзәрә алмалыјыг: «Һеч ким һәгигәти бизим бејнимизә јерләшдирә билмәз, һәгигәти һәр бир инсан өзү мәнимсәмәлидир». Һәгигәти мәнимсәмәк үчүн инсан «Мүгәддәс Јазылары һәр ҝүн диггәтлә» арашдырмалыдыр (Һәв. 17:11).\nШејтанын зеһнимизи әлә кечирмәк үчүн апардығы дөјүшдә галиб чыхмаг истәјириксә, пропаганданын тәһлүкәсини анламалы вә мүбаризә апармалыјыг\nУнутмајын, инсанларын ајдын вә мәнтиглә дүшүнмәси Шејтана әл вермир. Чүнки бир китабда јазылана әсасән, инсан һәр шејә инанда пропаганданын тәсири даһа ҝүҹлү олур («Media and Society in the Twentieth Century»). Буна ҝөрә дә ешитдијимиз һәр сөзә дәрһал инанмамалыјыг (Мәс. 14:15). Аллаһ бизә ағыл вә мәнтиг вериб, бу габилијјәтләри ишә салараг һәгигәти мәнимсәмәлијик (Мәс. 2:10—15; Ром. 12:1, 2).\nАЛЛАҺЫН ХАЛГЫНДАН АЈРЫЛМАЈЫН\nҺәрбдә дүшмәни мәнәви ҹәһәтдән јыхмаг вә мүбаризә руһуну зәифләтмәк кими тактика ишләнир. Бу һал әсҝәрләри бир-биринә гаршы вурушмаға вә ордудан ајрылмаға сөвг едә биләр. Бир алман ҝенералы демишди ки, Алманијаны Биринҹи Дүнја мүһарибәсиндәки мәғлубијјәтә ҝәтириб чыхаран сәбәбләрдән бири дүшмән пропагандасынын инсанлары ҝипноз вәзијјәтинә салмасы иди. Шејтан да Аллаһын халгыны парчаламаг вә мәғлуб етмәк үчүн өз арсеналындакы бу силаһлардан истифадә едир. Мәсәлән, чалышыр ки, мәсиһиләр арасына мүнагишә салсын, јахуд мәсиһини һагсызлыг кими ҝөрүнән әмәлләр вә инҹиклик үстүндә Јеһованын тәшкилатындан узаглашдырсын.\nҜәлин Шејтана алданмајаг! Гој бизә Аллаһын Кәламы бәләдчилик етсин. Мүгәддәс Китаб бизә мәсләһәт ҝөрүр ки, јығынҹагда бирлији горумаг үчүн бир-биримизи үрәкдән бағышлајаг вә наразылыглары тез бир заманда һәлл едәк (Кол. 3:13, 14; Мәт. 5:23, 24). Бу Китаб һәмчинин өзүнү Аллаһын халгындан ајры салмағын тәһлүкәли олдуғуну дејир (Мәс. 18:1). Ҝәлин нөвбәти суалларла өзүмүзү јохлајаг, ҝөрәк Шејтанын пропагандасы бизә тәсир едә биләр, ја јох: «Сонунҹу дәфә кимсә мәним хәтримә дәјәндә неҹә мүнасибәт ҝөстәрдим? Аллаһы разы салан шәкилдә даврандым, јохса Шејтаны?» (Гал. 5:16—26; Ефес. 2:2, 3).\nГОЈМАЈАГ ШЕЈТАН ЕТИБАРЫМЫЗЫ САРСЫТСЫН\nКомандиринә етибары өлән әсҝәрин савашмаг әзми зәифләјир. Буну билән пропагандачылар әсҝәрлә командир арасындакы етибары өлдүрмәјә чалышыр. Онлар әсҝәрә командири барәдә белә бир фикир јеритмәјә чалышыр: «Сән неҹә она инана биләрсән?! Она гулаг асма, о, сәни өлүмә апарыр». Онлар әсҝәри даһа да инандырмаг үчүн командиринин ән хырда сәһвини белә габардырлар. Шејтан да ејни тактикадан истифадә едир. О, Јеһованын тәјин етдији рәһбәрләрә етибарымызы сарсытмаға чалышыр.\nБәс өзүмүзү Шејтанын бу һәмләсиндән неҹә горуја биләрик? Биз Јеһова Аллаһын тәшкилатындан мөһкәм јапышмалы вә Онун үзәримизә гојдуғу рәһбәрләрә сәдагәтлә табе олмалыјыг, бахмајараг ки, онлар гејри-камилдирләр (1 Салон. 5:12, 13). Дөнүкләрин вә зеһнимизи әлә кечирмәјә чалышан диҝәр инсанларын һүҹумларына туш ҝәләндә, онларын иддиалары нә гәдәр инандырыҹы ҝөрүнсә дә, гојмамалыјыг ки, онлар ағлымызы асанлыгла чашдырсын (2 Салон. 2:2; Тит. 1:10). Булусун ҝәнҹ Тимутијә мәсләһәт ҝөрдүјү кими, өјрәндијимиз вә доғрулуғуна әмин олдуғумуз шејләрә бағлы галмалыјыг (2 Тим. 3:14, 15). Јеһова Аллаһын идарәси алтында бизә јүз илдән артыгдыр ки, рәһбәрлик едән садиг вә ағыллы нөкәрин етибара лајиг олдуғуну сүбут едән дәлилләр јетәринҹәдир (Мәт. 24:45—47; Ибр. 13:7, 17).\nПРОПАГАНДАНЫН ГОРХУ АДЛЫ СИЛАҺЫ\nНәзәрә алмалыјыг ки, Шејтан јалныз һијләли јолларла пропаганда апармыр. Бәзән о, «бинеји гәдимдән чох ҝүҹлү пропаганда үсулу» олан горху адлы силаһыны ишә салыр («Easily Led—A History of Propaganda»). Мисал үчүн, Инҝилтәрәли профессор Филип Тејлор јазыр ки, ашшурлулар «горху вә пропаганда васитәсилә» дүшмәни әлдә сахлајырдылар. Шејтан да инсан горхусу, өлүм горхусу, тәгиб олунмаг горхусу вә саир горхуларла бизи идарә етмәјә, Јеһованын јолундан узаглашдырмаға чалышыр (Әшј. 8:12; Әрм. 42:11; Ибр. 2:15).\nБиз јол вермәмәлијик Шејтан бизи горхудараг әзмимизи зәифләтсин, сәдагәтимизи сарсытсын. Иса Мәсиһ демишди: «Бәдәни өлдүрүб ондан сонра һеч нә едә билмәјәнләрдән горхмајын» (Лука 12:4). Әмин ола биләрик ки, Јеһова сөз вердији кими бизә дајаг олаҹаг, «инсан ҝүҹүндән үстүн олан» ҝүҹү верәҹәк вә Шејтанын бизи әлә кечирмәк үчүн истифадә етдији бүтүн һәмләләрә гаршы дурмаға көмәк едәҹәк (2 Кор. 4:7—9; 1 Бут. 3:14).\nОла билсин, бәзән горхуја гапылыр, зәифләдијимизи һисс едирик. Бу вахт Јеһованын Јушәјә дедији нөвбәти руһландырыҹы сөзләри јадымыза салмалыјыг: «Ҹәсур ол, мөһкәм ол. Горхма, тәлаша дүшмә, чүнки Мән, Аллаһын Јеһова һәр јердә сәнинлә олаҹағам» (Јуш. 1:9). Тәлаш кечирәндә дәрһал дуада Јеһоваја үз тутмалыјыг. Аллаһын сүлһү үрәјимизи вә фикирләримизи горујаҹаг вә биздә Шејтанын пропаганда арсеналындакы силаһлара гаршы вурушмаға ҝүҹ олаҹаг (Филип. 4:6, 7, 13).\nҜәлин Ашшур падшаһынын елчиси рәбсагын Аллаһын халгына дедији сөзләри јадымыза салаг. Онун сөзләриндән белә чыхырды ки, һеч ким һәтта Јеһова белә, исраиллиләри ашшурлуларын әлиндән гуртара билмәз. О демишди ки, Јеһова Өзү мәнә дејиб: «Бу өлкәјә һүҹум ет, ораны дармадағын елә». Бәс јадыныздадыр онда Јеһова нә демишди? «Ешитдијин сөзләр, Ашшур падшаһынын әјанларынын Мәнә гаршы дедији күфрләр сәни горхуја салмасын» (2 Пад. 18:22—25; 19:6). Сонра Јеһова Аллаһ мәләк ҝөндәриб Ашшур ордусунун 185 000 әсҝәрини бир ҝеҹәдә гырмышды (2 Пад. 19:35).\nҜӘЛИН ҺӘМИШӘ ЈЕҺОВАЈА ГУЛАГ АСАГ\nҺәрдән филмә баханда ҝөрүрүк ки, филмдә кими исә алдадыр, она кәләк ҝәлирләр. Гејри-ихтијары башлајырыг өз-өзүмүзә демәјә: «Инанма онлара, онлар сәни алдадыр!» Тәсәввүр един ки, Шејтан бизи алдатмаг истәјәндә мәләкләр дә бизә бахыб дејирләр: «Алданма она, о, јалан данышыр!»\nҜәлин гулағымызы Шејтанын пропагандасына гаршы кар едәк (Мәс. 26:24, 25). Һәмишә Јеһоваја гулаг асаг вә һәр мәсәләдә Она етибар едәк (Мәс. 3:5—7). Онун севән Ата кими: «Оғлум, һикмәтли ол, гәлбим севинсин», — дејә етдији чағырыша һај верәк (Мәс. 27:11). Јалныз бу һалда зеһнимизи әлә кечирмәк истәјән Шејтана галиб ҝәлә биләрик!


Q=19	C=11	SS=2	LS=2	PS=11	DC=0	LC=0	SD=0	BS=3	G0=21	G1=14	G2=2	DLID=az_RU	BODY=Аллаһы танымаг мүмкүндүр? | Мүгәддәс Јазылара аид суаллара ҹаваб\nҮЗ ГАБЫҒЫНДАКЫ МӨВЗУ Өлүмүн ҝәтирдији ағры-аҹы\nҮЗ ГАБЫҒЫНДАКЫ МӨВЗУ Бәшәријјәтин өлүмлә «әлбәјаха» мүбаризәси\nҮЗ ГАБЫҒЫНДАКЫ МӨВЗУ Өлүмә чарә вармы?\nA CONVERSATION WITH A NEIGHBOR Аллаһ нә үчүн әзаб-әзијјәтә јол верир?\nМҮГӘДДӘС КИТАБ ҺӘЈАТЛАРЫ ДӘЈИШИР «Аллаһ мәни унутмады»\nӨлән әзизләримизи јенидән ҝөрмәк үмиди — Дирилмә\nАллаһын мәним үчүн олан ирадәси нәдән ибарәтдир?\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гренландија Данимарка Индонезија Исвеч Колумбија жест дили Конго Литва Македонија Малта Непал Нидерланд Норвеч Таити Украјна Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара бенгал болгар га газах гуарани гуахиро гуҹарат гырғыз дхолуо еве ермәни естон ефик занде зулу ибо иврит илок инҝилис исланд испан италјан каннада каонде каталан кечуа (Боливија) кикујју кимбунду кинјаруанда кирунди кореја коса крио латыш лингала лози луганда малагаси малај малајалам маратһ мајја маҹар море нзема нјанека папјаменто (Аруба) полјак португал пәнҹаб румын рус рус жест дили санго себуан сепеди серб серб (латын) сесуто (Лесото) сетсвана сингал словак словен сранан-тонго суаһили тагалог таи тамил татар тви телугу тетела тигре тсонга тумбука түрк умбунду урду фарс фин франсыз хорват чех чибемба чилуба читонга чичева шона јапон јоруба јунан ҝүрҹү Һаити креолу һилигајнон һинд әрәб\nҜөзәтчи гүлләси | јанвар 2014\nАллаһы танымаг мүмкүндүр?\nАллаһ ҝөзәҝөрүнмәз руһани варлыгдыр. О, јери, ҝөјү, һәр шеји хәлг едиб. Анҹаг Ону һеч ким јаратмајыб, О, әзәлдән вар оландыр (Мәзмур 90:2). Јараданымыз истәјир ки, инсанлар Онун барәсиндә һәгигәти билиб Ону даһа јахындан танысынлар. (Һәвариләрин ишләри 17:24—27 ајәләрини охујун.)\nАллаһ руһани варлыг олса да, биз Ону таныја биләрик. Онун бәзи хүсусијјәтләрини јаратдығы шејләр васитәсилә ҝөрмәк олар (Ромалылара 1:20). Анҹаг Аллаһы даһа јахындан танымаг үчүн Онун Кәламыны охумалыјыг. Мүгәддәс Китаб бизә севән Јараданымызын хүсусијјәтләрини ачыглајыр. (Мәзмур 103:7—10 ајәләрини охујун.)\nАллаһын әдаләтсизлијә мүнасибәти неҹәдир?\nЈараданымыз Аллаһ һагсызлыға нифрәт едир. О, инсанлары Өз сурәтиндә, јәни Онда олан хүсусијјәтләрлә јарадыб (Ганунун тәкрары 25:16). Мәһз буна ҝөрә биз дә һагсызлыгла барышмырыг. Дүнјада баш верән ганунсузлуғун сәбәбкары Аллаһ дејил. О, инсанлара ирадә азадлығы бәхш едиб. Чох тәәссүф ки, бәшәр оғуллары бу азадлыгдан суи-истифадә едәрәк әдаләтсиз давранырлар. Бунунла да онлар Аллаһы кәдәрләндирирләр. (Јарадылыш 6:5, 6; Ганунун тәкрары 32:4, 5 ајәләрини охујун.)\nХудавәнд Рәбб әдаләтсизлијә һәмишә ҝөз јуммајаҹаг (Мәзмур 37:28, 29). Аллаһын Кәламында дејилир ки, тезликлә О, бүтүн һагсызлыға сон гојаҹаг. (2 Петер 3:7—9, 13 ајәләрини охујун.)\nАллаһ Өз Кәламында сөз верир ки, бүтүн әдаләтсизлији арадан галдыраҹаг\nЈараданымызы јахындан таныјаг\nАллаһын бизи севдијини һарадан билирик? Ону јахындан таныјын, Онунла дост олмағын јолларыны өјрәнин.\nјанвар 2014 | Өлүмә чарә вармы?\nҜӨЗӘТЧИ ГҮЛЛӘСИ јанвар 2014 | Өлүмә чарә вармы?\nЈохсуллуғун сону ҝәләҹәкми?\nПислик һарадан гајнагланыр?\nБәшәријјәти ҝәләҹәкдә нә ҝөзләјир?\nЧохларыны Аллаһын варлығына нә әмин едир?


Q=6	C=0	SS=0	LS=6	PS=0	DC=0	LC=0	SD=0	BS=2	G0=19	G1=19	G2=17	DLID=az_RU	BODY=Nur-az.com - Ишғал олунмуш әразиләрдә вәзијјәт сәсә гојуланда...\n18 Нисан 2014\nИшғал олунмуш әразиләрдә вәзијјәт сәсә гојуланда...\nИсраилсајағы рус тәәссүбкешлији\nРусијанын бу јахынларда Крымы референдум јолу илә илһаг етмәсинин ардынҹа дүнја дөвләтләринин рәјини өјрәнмәк үчүн 2014-ҹү ил мартын 27-дә БМТ Баш Мәҹлисиндә кечирилән сәсвермәдә 11 өлкә бирбаша Украјнанын әрази бүтөвлүјүнүн әлејһинә сәс вермәклә Путинин бејнәлхалг нормалара зидд әмәлинә бәраәт газандырмаг истәди. 24 дөвләт о ҹүмләдән Исраил исә гәтнамәнин леһинә сәс верән 100 өлкәдән фәргли олараг башга методу сечдиләр. Онлар сәсвермәдә иштирак етмәмәклә -неҹә дејәрләр- Русијанын хәтринә дәјмәк истәмәдиләр.\nБирләшмиш Милләтләр Тәшкилатынын мөвҹуд әнәнәсинә ҝөрә сәсвермәдә иштирак етмәмәк икинҹи дәрәҹәли әлејһдарлыг һесаб олунур. Зира һансыса өлкә киминсә тәрәфиндә дејилсә, битәрәф мөвге сәрҝиләмәлидир. Инди өлкәләрин тәмсилчиләри сәсвермәдә иштирак етмирләрсә, бу долајысы илә тәклиф олунмуш гәтнамәнин әлејһинә мөвге тутмаг мәнасындадыр, лакин бу әлејһдарлығы мүәјјән мәсәләләрә, еләҹә дә өз милли марагларына хатир ачыг шәкилдә бәјан етмәкдән чәкинирләр. Бу мәнтиглә Исраил дә АБШ-ын бир нөмрәли мүттәфиги олдуғу вә тәһлүкәсизлик мәсәләсиндә она ҝүвәндији һалда гәрблиләрин дәстәкләдији гәтнамәдә сырф өз милли марагларыны үстүн тутду вә нә гәдәр гәрибә ҝөрүнсә дә, Русијаны гане едәҹәк мөвге сәрҝиләјиб сәсвермәјә гатылмады. Бунунла да Исраил һөкумәти бир тәрәфдән өз милли марагларыны әнәнәви мүттәфигләринин истәјиндән үстүн тутду, башга тәрәфдән исә мүстәгил дөвләтләрин әрази бүтөвлүјү принсипинә сајғысыз јанашдығыны нүмајиш етдирди. Јери ҝәлмишкән дејәк ки, Исраил битәрәф мөвге тутсајды белә руслар ондан инҹимәјәҹәкдиләр вә бу мөвге һәм Гәрби, һәм дә Русијаны гане едәҹәкди. Буна бахмајараг Исраил сон мөвгеји илә постсовет мәканында даһа чох Русијаја мејлли олдуғуна вә охшар сәсвермәләрдә јенә дә Кремлин марагларыны нәзәрә алаҹағына ејһам вурду. Бундан әввәл БМТ Баш Мәҹлисиндә “Азәрбајҹанын ишғал олунмуш әразиләриндә вәзијјәт” мәсәләси сәсә гојуланда да Исраилдән һәмин мөвге мүшаһидә олунумушду. Мәсәлән 2005-ҹи илдә Исраилин ады сәсвермәдә иштирак етмәјән өлкәләрин сијаһысында јер алырды ( о заман АТӘТ-ин Минск Групунун һәмсәдри олан АБШ , Франса вә Русија Азәрбајҹанын әрази бүтөвлүјүнүн әлејһинә сәс вердиләр). Охшар мөвге сонракы илләрдә дә давам етди вә рәсми Бакы Тәл-Әвивдән шикајәтләнмәк јеринә онунла бүтүн саһәләрдә әмәкдашлыглары инкишаф етдирмәјә сәј ҝөстәрди.\nİнди Украјнанын әрази бүтөвлүјү мәсәләсиндә Исраил нүмајәндәләри өз мөвгеләрини әсасландырмаға чалышырлар. Онлар һеч нә олмајыбмыш кими Украјнанын әрази бүтөвлүјүнә даир сәсвермәдә иштирак етмәдикләрини садәҹә олараг әсасландырмагла мәшғулдурлар. Мартын 6-да «Фох Бусиннес Неwс» каналы илә мүсаһибәдә Исраили баш назири Бенјамин Нетанјаһу белә дејиб: “Үмид едирәм ки, Украјна мәсәләси динҹ јолла һәлл олунсун. Бизим өз гајғыларымыз вә проблемләримиз вар.”\nИсраил хариҹи ишләр назири Авигдор Либерман исә һеч нәдән чәкинмәдән мәсәләјә ајдынлыг ҝәтириб вә Исраили һәм АБШ-а, һәм дә Русијаја дост өлкә адландырыб . О, Исраил Телевизијасынын 9-ҹу каналы илә мүсаһибәдә дејиб: “Һәр ики дөвләтлә мүнасибәтләримиздә мүсбәт тәҹрүбәјә маликик. Елә олдугда, Исраилин бу мәсәләјә гарышмасы мәнасыздыр.”\nБеләликлә дә Исраилин постсовет республикалары илә әлагәләриндә һәмишә олдуғу кими бундан сонра да мүтләг Москванын һәссасијјәтләрини нәзәрә алаҹағына шүбһә етмәк олмаз. Бунун сәбәбләринә ҝәлинҹә Исраил вә Русијанын дөвләт марагларынын бир чох мәсәләләрдә үст-үстә дүшмәсини вә Исраилин Русија илә хүсуси әлагәләрә малик олдуғуну ҝөстәрмәк олар. Бу әлагәләр ССРИ дағыландан сонра јүксәлән хәттлә инкишаф етмәјә башлады вә 100 минләрлә русијалы јәһуди Исраилә (Ишғал олунмуш Әразиләр) көчүрүлдү, сијаси һакимијјәтдә онлара етибар едилди. Мәсәлән, Исраил ХИН башчысы Авигдор Либерманын өзү Молдова пајтахтында доғулуб вә бу өлкәнин Совет Иттифагы тәркибиндә олдуғу заман 1979-да аиләси илә бирликдә Исраилә мүһаҹирәт едиб.\nҺәр заман һөкумәтин јухары ешалонларында олмаға ҹан атан Либерман апрелин 7-дә Нју-Јоркун Ҹәнуби Бруклин мәһәлләсиндә мәскунлашан Советдән ҝәлмә јәһудиләрлә ҝөрүшдә билдириб ки, јахын ҝәләҹәкдә Исраилин баш назири вә президенти рус дилли сијасәтчиләрдән олаҹаг.\nМараглыдыр ки, А.Либерман Русија президенти Владимир Путин вә ја хариҹи ишләр назири Серҝеј Лавровла ҝөрүшәндә онларла адәтән рус дилиндә данышыр вә Русијаја мејлли олдуғуну ҝөстәрир.\nСтатистикалара ҝөрә кечмиш ССРИ-дән 1.2 милјон јәһуди Исраилә мүһаҹирәт едиб вә онларын бөјүк әксәријјәти Б.Нетанјаһунун вә һәмчинин А.Либерманын сағчы Ликуд вә “Јәһуди Еви” партијаларында тәмсил олунурлар. Бу исә о демәкдир ки, рус-јәһуди лоббиси Исраилдә һәддән артыг ҝүҹлүдүр вә бу лобби Тәл-Әвивин кечмиш ССРИ республикалары илә бағлы стратеҝијасыны мүәјјәнләшдирир.\nБу фактлары нәзәрә алараг Исраилин ҝәләҹәкдә постсовет мәканында баш верә биләҹәк мүмкүн мүнагишәләрдә Русијаја вә ејни заманда онун Ермәнистан кими ојунҹагларына там мәһарәтлә дәстәк верәҹәјинә әсла шүбһә етмәк олмаз.


Q=2	C=2	SS=1	LS=0	PS=0	DC=1	LC=0	SD=0	BS=2	G0=129	G1=102	G2=31	DLID=az_RU	BODY=Һәјатынызда Аллаһын әлини ҝөрүрсүнүз? | Тәлим\n«Јеһованын әли гулларына бәлли олаҹаг» (ӘШЈ. 66:14).\nНӘҒМӘ: 65, 26\nНәјә ҝөрә бәзи инсанлар Аллаһын әлини өз һәјатында ҝөрүр, бәзиләри исә ҝөрмүр?\nЈеһованын бизимлә марагландығы нәдән ҝөрүнүр?\nАллаһын әлини һәјатымызда ајдын шәкилдә неҹә ҝөрә биләрик?\n1, 2. Бәзи инсанлар Аллаһ һаггында нә фикирләшир?\nИНСАНЛАРЫН чоху елә фикирләшир ки, онларын әмәлләри Аллаһы гәтијјән марагландырмыр. Бәзиләринә исә елә ҝәлир ки, Аллаһын веҹинә дејил инсанларын башына нә ҝәлир. 2013-ҹү илин нојабр ајында Филиппиндә Һајјан тајфуну өлкәни виран гојанда бөјүк бир шәһәрин мери демишди: «Јәгин Аллаһын башы гарышыгдыр, буну ҝөрмүр».\n2 Бәзи инсанлар елә давранырлар ки, санки Аллаһ онларын әмәлләрини ҝөрмүр (Әшј. 26:10, 11; 3 Јәһ. 11). Онлар һәвари Булусун тәсвир етдији адамлар кими, Аллаһы танымаг истәмирләр. Беләләринин «ичи һәр ҹүр әјриликлә, ҝүнаһла, тамаһкарлыгла, писликлә долудур» (Ром. 1:28, 29).\n3. а) Аллаһ барәдә өзүмүзә һансы суаллары вермәлијик? б) Мүгәддәс Китабда чох вахт Јеһованын әли дејилдикдә нә нәзәрдә тутулур?\n3 Бәс бизим барәмиздә нә демәк олар? Јухарыда данышдығымыз адамлардан фәргли олараг, биз баша дүшүрүк ки, Аллаһ етдијимиз һәр шејдән аҝаһдыр. Бәс Аллаһын бизимлә марагландығыны, бизә дајаг олдуғуну һисс едирик? Үстәлик, Иса демишди ки, бәзи инсанлар Аллаһы ҝөрәҹәкләр (Мәт. 5:8). Биз дә һәмин инсанларын сырасындајыг? Бәс Аллаһы неҹә ҝөрмәк олар? Буну билмәк үчүн ҝәлин Мүгәддәс Китабда бәзи адамларын нүмунәсинә бахаг. Онлардан бәзиләри Аллаһын әлини ҝөрмүшләр, диҝәрләри исә ону ҝөрмәк истәмәмишләр. Һәмчинин ҝөрәк биз Јеһованын әлини өз һәјатымызда неҹә ҝөрә биләрик? Бу мәгамлары нәзәрдән кечирдикҹә јадда сахлајын ки, Мүгәддәс Китабда Аллаһын әли дејиләндә чох вахт Онун ҝүҹүндән сөһбәт ҝедир. Аллаһ Өз ҝүҹү илә хидмәтчиләринә көмәк едир вә дүшмәнләрини мәғлуб едир. (Ганунун тәкрары 26:8 ајәсини охујун.)\nОНЛАР АЛЛАҺЫН ӘЛИНИ ҜӨРМӘДИЛӘР\n4. Исраилин дүшмәнләри Аллаһын әлини нә үчүн ҝөрмәдиләр?\n4 Гәдим дөврдә инсанлар Аллаһын Исраил халгына неҹә көмәк етдији барәдә һәм ешидир, һәм дә ҝөрүрдүләр. Јеһова мөҹүзәви шәкилдә Өз халгыны Мисирдән чыхартды, чохлу падшаһлары онларын гаршысында мәғлуб етди (Јуш. 9:3, 9, 10). Иордан чајынын гәрб тәрәфиндәки падшаһлар Јеһованын Өз халгыны хилас етдији барәдә ешитмишдиләр, һәтта бунун шаһиди дә олмушдулар. Амма буна бахмајараг, онлар «Јушәјә вә исраиллиләрә гаршы чыхмаг үчүн иттифаг бағладылар» (Јуш. 9:1, 2). Бу падшаһлар дөјүшә башлајандан сонра да Аллаһын әлини ҝөрә биләрдиләр. Һәмин вахт Јеһованын әмрилә, «халг дүшмәнләрдән гисасыны алана гәдәр ҝүнәш дајанды, ај јериндән тәрпәнмәди» (Јуш. 10:13). Анҹаг «онларын инад едиб исраиллиләрлә дөјүшмәји Јеһовадан иди» (Јуш. 11:20). Исраилин дүшмәнләри һеч ҹүр баша дүшмәк истәмирдиләр ки, Аллаһ Исраиллиләр үчүн дөјүшүр. Бу исә онларын мәғлуб олмасына ҝәтириб чыхарды.\n5. Әһәб падшаһ нәји гәбул етмирди?\n5 Әһәб падшаһ да ҹәрәјан едән һадисәләрдә Аллаһын әлини ҝөрә биләрди. Илјас пејғәмбәр она демишди: «Мән демәјинҹә бу илләр әрзиндә нә шеһ олаҹаг, нә дә јағыш јағаҹаг!» (1 Пад. 17:1). Кор-кор, ҝөр-ҝөр, һәмин сөзләрин архасында Јеһова дурурду. Амма Әһәб бу һәгигәти ҝөрмәк истәмәди. Сонра Әһәбин ҝөзү габағында Илјас пејғәмбәрин дуасына ҹаваб олараг, ҝөјдән од ҝәлиб тәгдимәни удмушду. Бундан сонра пејғәмбәр Јеһованын гураглыға сон гојаҹағыны сөјләјиб Әһәбә демишди: «Ашағы ен ки, лејсана дүшмәјәсән» (1 Пад. 18:22—45). Әһәб бүтүн бунлары ҝөрсә дә, гәбул етмәк истәмирди ки, бу, Аллаһын ҝүҹү сајәсиндә баш верир. Әһәбдән, еләҹә дә Кәнан падшаһларындан өзүмүзә белә бир дәрс ҝөтүрә биләрик: Јеһованын әли фәалијјәт ҝөстәрәндә биз ону ҝөрмәлијик.\nОНЛАР АЛЛАҺЫН ӘЛИНИ ҜӨРДҮЛӘР\n6, 7. Јушәнин дөврүндә бәзи инсанлар нәји баша дүшмүшдүләр?\n6 Мараглыдыр ки, јухарыда данышылан һадисәләр вахты, һәмин бәдхаһ падшаһлардан фәргли олараг, бәзи инсанлар Аллаһын әлини ҝөрмүшдү. Мисал үчүн, Јушәнин дөврүндә Исраиллә дөјүшән әксәр халглардан фәргли олараг, ҝибјонлулар Исраиллә сүлһ бағладылар. Бунун сәбәбини исә белә изаһ етдиләр: «Биз гулларыны узаг дијардан бура ҝәтирән сәнин Аллаһын Јеһованын адыдыр. Онун шан-шөһрәти, Мисирдә етдији ишләрин сорағы гулағымыза чатыб» (Јуш. 9:3, 9, 10). Онлар ағыллы тәрпәнәрәк етираф етмишдиләр ки, исраиллиләрин архасында вар олан Аллаһ дурур.\n7 Раһаб да өз дөврүндә баш верән һадисәләрдә Аллаһын әлини ҝөрмүшдү. Јеһованын Өз халгыны Мисирдән неҹә хилас етдији она мәлум иди. Буна ҝөрә дә о, ики исраилли кәшфијјатчыја демишди: «Билирәм ки, Јеһова бу өлкәни сизә верәҹәк». Раһаб инанырды ки, Јеһова ону вә аиләсини хилас едә биләр. О, өзүнү ода атыб Јеһоваја олан иманыны әмәлдә ҝөстәрди (Јуш. 2:9—13; 4:23, 24).\n8. Од тәгдимәни јандыранда бәзи исраиллиләр һансы гәнаәтә ҝәлдиләр?\n8 Јеһова Илјас пејғәмбәрин дуасына одла ҹаваб верәндә мәнфур падшаһ Әһәбдән фәргли олараг, башга исраиллиләр һәмин мәсәләдә Јеһованын әлини ҝөрдүләр. Јеһованын ҝөндәрдији од тәгдимәни јандыранда һамы үзүгојлу јерә дөшәниб деди: «Аллаһ Јеһовадыр! Јеһовадыр Аллаһ!» (1 Пад. 18:39). Онлар үчүн ҝүн кими ајдын иди ки, бу мәсәләдә Јеһованын әли вар!\n9. Бу ҝүн биз Јеһованы вә Онун әлини неҹә ҝөрә биләрик?\n9 Беләликлә, һәм мүсбәт, һәм дә мәнфи нүмунәләри нәзәрдән кечирәрәк өјрәндик ки, Аллаһы ҝөрмәк, јахуд да мүәјјән мәсәләләрдә Аллаһын әлини һисс етмәк нә демәкдир. Јеһованы таныдыгҹа биз дә Онун әлини ҝөрәҹәјик, јәни гәлбимизин ҝөзү илә Онун кејфијјәтләрини вә әмәлләрини ҝөрәҹәјик (Ефес. 1:18). Бу исә бизи тәшвиг едәҹәк ки, гәдимдә вә мүасир дөврдә јашајан садиг, Јеһованын Өз халгына дајаг олдуғуну ҝөрән инсанлара бәнзәјәк. Бәс доғруданмы, Аллаһ бу ҝүн дә инсанлара көмәк едир? Буна һансы сүбутлар вар?\nИНСАНЛАРА ДАЈАГ ОЛАН ЈЕҺОВА\n10. Јеһованын бу ҝүн дә инсанлара көмәк етдијинә һансы сүбут вар? (Мәгаләнин әввәлиндәки шәклә бахын.)\n10 Јеһованын инсанлара көмәк етдијинә чохлу сүбутлар вар. Дөнә-дөнә белә һадисәләр ешидирик ки, кимсә Аллаһа дуа едиб вә дуасына ҹаваб алыб (Зәб. 53:2). Бир дәфә Алан адлы гардаш Филиппинин кичик адаларынын бириндә ев-ев тәблиғ едәркән бир гадынла растлашмышды. Сөһбәт заманы гадын ағламаға башламышды. Алан дејир: «Гадын елә һәмин сәһәр Јеһоваја дуа етмишди ки, Јеһованын Шаһидләрини тапа билсин. О, јенијетмә оланда Јеһованын Шаһидләри илә Мүгәддәс Китабы өјрәниб, амма сонра әрә ҝедиб бу адаја көчүб, елә бунунла да Шаһидләрлә әлагәси кәсилиб. Аллаһын онун дуасына белә тез ҹаваб вермәси гадыны әмәлли-башлы мүтәәссир етмишди». Һәмин гадын бир илин ичиндә һәјатыны Јеһоваја һәср едиб вәфтиз олунмушду.\nЈеһованын Өз халгына көмәк етдијини ҝөрүрсүнүзмү? (11—13 абзаслара бахын)\n11, 12. а) Јеһова Өз хидмәтчиләринә неҹә көмәк едир? б) Аллаһдан көмәк алан бир нәфәрин нүмунәсини чәкин.\n11 Аллаһын бир чох хидмәтчиләри пис вәрдишләрини, мәсәлән, сигарети, наркотики, порнографијаја бахмағы тәрҝидәркән Онун көмәјини һисс етмишләр. Онларын бәзиләри дејир ки, бу вәрдишләри дәфәләрлә өз ҝүҹләринә тәрҝитмәк истәјибләр, амма һеч нә алынмајыб. Анҹаг Јеһоваја үз тутанда Јеһова онлара инсан ҝүҹүндән үстүн олан ҝүҹ вериб вә онлар бу вәрдишләриндән әл чәкә билибләр (2 Кор. 4:7; Зәб. 37:23, 24).\n12 Јеһова хидмәтчиләринә шәхси проблемләриндә дә көмәк едир. Мәсәлән, Еми адлы бир баҹы Сакит океан адаларынын бириндә ибадәт евинин вә хүсуси тәјинатлы мүждәчиләр үчүн јашајыш евинин тикинтисинә дәвәт олунанда чәтинликләрлә үзләшмишди. О дејир: «Биз балаҹа меһманханада галырдыг. Һәр ҝүн ҝөлмәчәләрлә долу күчәләрдән кечиб тикинтијә ҝедирдик». Һәмин јердә тез-тез ишыг, су олмурду, үстәлик, о, јерли адәт-әнәнәләрә дә өјрәшә билмирди. Еми дејир: «Бу, азмыш кими, бир ҝүн бирликдә ишләдијим баҹынын үстүнә гышгырдым. Евә ҝәләндә өзүмдән зәһләм ҝедирди. Ишыг да јох иди. Гаранлыгда отуруб үрәјими Јеһоваја бошалтдым, Ондан көмәк истәдим». Ишыг јананда Еми «Ҝөзәтчи гүлләси» журналындан Ҝилад мәктәбинин бурахылыш програмы барәдә мәгалә охуду. Орада онун үзләшдији бүтүн проблемләрдән, јени мәдәнијјәтә өјрәшмәкдән, ев үчүн дарыхмагдан, адамларла јола ҝетмәкдән данышылырды. Еми дејир: «Мәнә елә ҝәлди ки, һәмин ҝеҹә Јеһова мәнимлә данышды. Үрәјимдә хидмәтими давам етдирмәјә һәвәс ојанды» (Зәб. 44:25, 26; Әшј. 41:10, 13).\n13. «Мүждәнин мүдафиәсиндә вә гануни танынмасында» Јеһованын Өз халгына дајаг олдуғуну нә сүбут едир?\n13 Јеһованын Шаһидләри «мүждәнин мүдафиәсиндә вә гануни танынмасында» бөјүк наилијјәтләр әлдә едирләр. Бу да Јеһованын Өз гүдрәтли әли илә халгына дајаг олдуғуна диҝәр сүбутдур (Филип. 1:7). Бәзи дөвләтләр Аллаһын халгынын фәалијјәтини тамамилә дајандырмаға чалышмышлар. Анҹаг Јеһованын Шаһидләри ән азы 268 али мәһкәмәдә гәләбә газанмышдыр. Бунлардан 24-ү тәкҹә 2000-ҹи илдән бәри Авропа Инсан Һүгуглары Мәһкәмәсиндә газанылмыш гәләбәләрдир. Бундан ајдын шәкилдә ҝөрүнүр ки, һеч ким Јеһованын ҝүҹүнүн гаршысында дајана билмәз (Әшј. 54:17; Әшија 59:1 ајәсини охујун).\n14. Тәблиғ ишиндә вә арамыздакы бирликдә Аллаһын әли неҹә ҝөрүнүр?\n14 Мүждәнин бүтүн дүнјада тәблиғ олунмасы јалныз Јеһованын көмәји сајәсиндә мүмкүндүр (Мәт. 24:14; Һәв. 1:8). Бундан башга, Јеһованын халгы бејнәлхалг, бирлик ичиндә олан бир гардашлыгдыр. Бу дүнјада белә шеј мүмкүн дејил. Мәнтигәујғундур ки, буну ҝөрән кәнар адамлар дејирләр: «Һәгигәтән дә, Аллаһ сизинләдир» (1 Кор. 14:25). Беләликлә, Аллаһын Өз халгынын рифаһы үчүн чалышдығына чохлу сүбутлар вар. (Әшија 66:14 ајәсини охујун.) Бәс шәхсән сизин һаггынызда нә демәк олар? Сиз өз һәјатынызда Јеһованын әлини ҝөрүрсүнүз?\n15. Нәјә ҝөрә һәрдән өз һәјатымызда Аллаһын әлини ҝөрмүрүк?\n15 Нәјә ҝөрә һәрдән өз һәјатымызда Аллаһын әлини ҝөрмүрүк? Бәзән проблемләр башымыздан ашыр. Белә оланда Јеһованын индијәдәк бизә неҹә көмәк етдијини нәзәримиздән гачырырыг. Бир дәфә мәликә Изәбил Илјас пејғәмбәри өлүмлә һәдәләмишди. Онда Илјас пејғәмбәр дә Аллаһын она неҹә дајаг олдуғуну бир анлыг унутмушду. Мүгәддәс Китабда дејилир ки, Илјас өзүнә өлүм диләмишди (1 Пад. 19:1—4). Илјас ҹәсарәтли олмаг вә руһланмаг үчүн ҝәрәк Јеһовадан көмәк диләјәјди (1 Пад. 19:14—18).\n16. Јеһованы ҝөрмәк үчүн биз дә Әјјуб кими нә етмәлијик?\n16 Аллаһын гулу Әјјубун бүтүн фикри-зикри өз дәрд-сәриндә иди. Буна ҝөрә дә о, өз вәзијјәтинә Јеһованын ҝөзү илә бахмырды (Әјј. 42:3—6). Әјјуб кими, бизә дә дар ҝүнүмүздә Јеһованы ҝөрмәк чәтин ола биләр. Амма белә вахтларда өз вәзијјәтимизә Мүгәддәс Китаб ишығында бахмалыјыг. Јеһованын бизә неҹә көмәк етдијини ҝөрдүкҹә О, бизим үчүн даһа да реал олаҹаг. Онда Әјјуб кими биз дә дејәҹәјик: «Гулағым Сәнин сорағыны алмышды, инди исә Сәни ҝөзүм ҝөрүр».\nЈеһова сизин васитәнизлә Өзүнү башгаларына ҝөстәрир? (17, 18-ҹи абзаслара бахын)\n17, 18. а) Јеһованын көмәјини неҹә һисс едә биләрик? б) Аллаһын бизә көмәк етдијини ҝөстәрән нүмунә чәкин.\n17 Бәс өз һәјатымызда Јеһованын әлини неҹә ҝөрә биләрик? Бир нечә нүмунәјә бахаг. Бәлкә дә сиз ачыг-ајдын һисс едирсиниз ки, һәгигәтә ҝәлмәјиниз Аллаһын иши олуб. Һеч елә олубму ки, јығынҹагда һансыса фикри ешидәндә өз-өзүнүзә демисиниз: «Бу, елә мәним үчүндүр»? Јахуд дуаныза ҹаваб алмысыныз. Ола билсин, хидмәтинизи ҝенишләндирмәк гәрарына ҝәлмисиниз вә мат галмысыныз ки, Јеһова сизә неҹә көмәк едир. Јахуд руһани мәгсәдләр наминә ишдән чыхмысыныз вә Аллаһын «сәни һеч вахт атмарам» вәдинин һәгигилијинин шаһиди олмусунуз (Ибр. 13:5). Руһани ҹәһәтдән ојаг олсаг, Јеһованын бизә нә гәдәр көмәк етдијини ҝөрәҹәјик.\n18 Кенјадан олан Сара адлы баҹы башына ҝәлән бир әһвалаты данышыр: «Бир нәфәрлә Мүгәддәс Китабы өјрәнирдим. Мәнә елә ҝәлирди ки, о, өјрәндикләринә ҹидди јанашмыр. Дуа едиб Јеһовадан сорушдум ки, ҝөрәсән, онунла өјрәнмәји дајандырым, ја јох. “Амин” дејән кими, телефон зәнҝ чалды. Данышан һәмин адам иди. О, мәнимлә јығынҹаға ҝетмәк истәјирди. Мән гурујуб галмышдым». Диггәтли олсаныз, сиз дә Јеһованын әлини өз һәјатынызда һисс едәҹәксиниз. Асијада јашајан Ронна адлы баҹы дејир: «Јеһованын рәһбәрлијини дујмаг үчүн бир аз тәҹрүбә лазымдыр. Буну дујмағы өјрәнәндә исә адам һејран галыр ки, ҝөр Јеһова бизимлә нә гәдәр марагланыр».\n19. Аллаһы ҝөрән инсанлар арасында олмаг үчүн бизә даһа нә лазымдыр?\n19 Иса демишди: «Үрәјитәмизләр хошбәхтдир, чүнки онлар Аллаһы ҝөрәҹәкләр» (Мәт. 5:8). Үрәјитәмиз олмаг үчүн ҝәрәк фикирләримизи тәмиз сахлајаг вә әмәлләримизи дүзәлдәк. (2 Коринфлиләрә 4:2 ајәсини охујун.) Руһани ҹәһәтдән мөһкәмләнәндә вә әмәлисалеһ јашајанда биз дә Аллаһы ҝөрән инсанларын арасында олаҹағыг. Јеһованы өз һәјатымызда даһа ајдын ҝөрмәк үчүн бир шејин ролу әвәзедилмәздир. Бу, имандыр. Нөвбәти мәгаләдә мәһз бу һагда данышаҹағыг.


Q=4	C=2	SS=0	LS=2	PS=0	DC=0	LC=0	SD=0	BS=0	G0=35	G1=28	G2=14	DLID=az_RU	BODY=ДИЛИ: Aзәрбајҹан (кирил әлифбасы) Азәрбајҹан (латын әлифбасы) Америка жест дили Бразилија жест дили Вјетнам Гренландија Данимарка Индонезија Исвеч Камбоҹа Литва Македонија Мексика жест дили Мјанма Непал Нидерланд Норвеч Перу жест дили Сејшел креолу Соломон Адалары пиҹини Тонга Тувалу Украјна Фарер Фиҹи Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс ачоли башгырд бикол болгар га гуарани гырғыз ермәни естон зулу илок инҝилис испан италјан каталан кечуа (Ајакучо) кечуа (Боливија) кечуа (Куско) кикујју килуба кинјаруанда кореја коса крио куанјама латыш луганда малагаси мајја маҹар олу конзо оромо осетин пангасинан папјаменто (Күрасао) полјак португал португал (португал) румын рус рус жест дили себуан серб серб (латын) сетсвана сингал словак словен сотсил суаһили тагалог таи татар таҹик тив тигре тсонга түрк түркмән урду фин франсыз хорват чех чичева шона јапон јоруба јунан ҝүрҹү Һаити креолу һауса һилигајнон һинд әрәб өзбәк\nБҮТҮН валидејнләр һеч бир инсанын сона гәдәр баша дүшмәдији бир мөҹүзәнин баш вермәсиндә иштирак едирләр. Онларын һәр бири өзүндән бир парча верир вә нәтиҹәдә ананын бәтниндә там формалашмыш ҹанлы инсан јараныр. Буна ҝөрә дә тәәҹҹүблү дејил ки, ушағын дүнјаја ҝәлмәсини мөҹүзә адландырырлар.\nДүздүр, ушағы дүнјаја ҝәтирмәк валидејнин үзәринә дүшән мәсулијјәтин јалныз башланғыҹыдыр. Әввәлҹә көрпәләр, демәк олар ки, тамамилә валидејнләриндән асылы олурлар, анҹаг бөјүдүкҹә, онларын садәҹә физики тәләбатларыны өдәмәк кифајәт етмир. Онлара әгли, емосионал, әхлаги вә руһани ҹәһәтдән инкишаф етмәјә көмәк етмәк лазымдыр.\nСағлам инкишаф етмәләри үчүн ушагларын валидејн мәһәббәтинә хүсусилә еһтијаҹы вар. Мәһәббәти сөзләрлә ифадә етмәк ваҹиб олса да, сөзләри әмәлдә доғрултмаг ҝәрәкдир. Бәли, валидејнин ушаға ҝөзәл нүмунә вермәси ваҹибдир. Онлара әхлаг мәсәләләриндә јол ҝөстәрмәк вә һәјати принсипләри ашыламаг лазымдыр. Бүтүн бунлары исә көрпәликдән етмәк лазымдыр. Буна вахтында башламамағын нәтиҹәси чох пис олур вә бу, һәм валидејнләрә, һәм дә онларын өвладларына кәдәр, ҝөз јашлары ҝәтирир.\nБуна даир ән јахшы принсипләр Мүгәддәс Китабда јерләшир. Мүгәддәс Китаба әсасланан тәлим-тәрбијәнин мисли-бәрабәри јохдур. Бу ҹүр тәлим-тәрбијәнин сајәсиндә ушаглар баша дүшәҹәкләр ки, онлара дејиләнләр һансыса инсанын јох, Јараданын, онларын сәмави Аталарынын сөзләридир. Бу, верилән мәсләһәтин ҝүҹүнү мүгајисәјәҝәлмәз дәрәҹәдә артырыр.\nМүгәддәс Китаб дүзҝүн принсипләри өвладларына ашыламаг үчүн валидејнләри әлләриндән ҝәләни етмәјә тәшвиг едир. Анҹаг ушаглар бөјүдүкҹә ваҹиб мәсәләләри онларла мүзакирә етмәк чох вахт валидејнләрә чәтин ҝәлир. «Бөјүк Мүәллимдән өјрән» адлы бу китаб белә вәзијјәтләрин гаршысынын алынмасы үчүн нәзәрдә тутулуб. Бурада өвладларынызла бир јердә охумағыныз үчүн руһани мәсәләләрә даир мөвзулар вар. Ән ваҹиби исә одур ки, китаб ушагларла китабы охујанын арасында ҹанлы сөһбәтин јаранмасына имкан верир.\nҜөрәҹәјиниз кими, бу китаб ушаглары өз фикирләрини билдирмәјә тәшвиг едир. Китабда чохлу мараглы суаллар вар. Онлардан сонра тилда (~) ишарәси гојулуб. Бу ишарә фасилә етмәјин вә ушағы өз фикрини демәјә тәшвиг етмәјин лазым олдуғуну хатырладыр. Ушаглар мүзакирәдә иштирак етмәји хошлајырлар. Фикрини бөлүшмәјә имкан верилмәјәндә исә, тезликлә онларын марағы сөнүр.\nДаһа ваҹиби исә одур ки, бу суаллар сизә ушағын дүшүнҹә тәрзини өјрәнмәјә көмәк едәҹәк. Әлбәттә, онун ҹаваблары һәмишә дүз олмајаҹаг. Лакин ушағын дүзҝүн гәнаәтә ҝәлмәси үчүн китабда һәр суалдан сонра ҹаваб да јазылыб.\nКитабын сәҹијјәви хүсусијјәтләриндән бири орада 230-дан чох шәклин олмасыдыр. Онларын әксәријјәти ушағы ҝөрдүјүнә вә охудуғуна әсасән нә фикирләшдијини сөјләмәјә тәшвиг едир. Буна ҝөрә дә шәкилләри ушагла бирликдә нәзәрдән кечирин. Онлар өјрәтдијиниз ваҹиб фикирләри вурғуламаға көмәк едән ҝөзәл тәлим вәсаити кими хидмәт едә биләр.\nУшаг охумағы өјрәнәндә ону бу китабы уҹадан, еләҹә дә үрәјиндә охумаға тәшвиг един. Нә гәдәр чох охуса, орадакы ҝөзәл мәсләһәтләр бир о гәдәр онун зеһнинә вә үрәјинә һәкк олунаҹаг. Анҹаг өвладынызла араныздакы һөрмәтин артмасы, мәһәббәт телләринин мөһкәмләнмәси үчүн китабы бир јердә вә мүнтәзәм олараг охујун.\nИндики зәманәдә ушаглар елә бир мүһитдә јашајырлар ки, ҹәми бир нечә ил бундан габаг бүтүн бунлар ағласығмаз ҝөрүнәрди: онлар ҹинси әхлагсызлыға, спиритизмә вә диҝәр ијрәнҹ ишләрә гошулмаға тәһрик олунурлар. Буна ҝөрә дә, онларын мүдафиәјә еһтијаҹы вар вә әлиниздәки китаб бу ишдә сизә көмәк едәҹәк. Китабда һәр шеј ләјагәтли, ејни заманда ајдын шәкилдә изаһ олунур. Ушаглары ән үстүн мүдриклијин Мәнбәји олан сәмави Атамыз Јеһова Аллаһын рәһбәрлијини ахтармаға тәшвиг етмәк лазымдыр. Бөјүк Мүәллим олан Иса да һәмишә мәһз бу ҹүр давранырды. Үмидварыг ки, бу китаб сизә вә аиләнизә Јеһоваја мәгбул шәкилдә давранараг әбәдијјән хошбәхт олмаға көмәк едәҹәк.\n«Әмр етдијим сөзләр үрәјинә һәкк олунсун»\nУшаглар валидејнләриндән ән чох нәји ҝөзләјирләр? Аиләсини горумаға чалышан ата һаггында филмә бах.


Q=9	C=0	SS=1	LS=5	PS=3	DC=0	LC=0	SD=0	BS=1	G0=51	G1=35	G2=20	DLID=az_RU	BODY=Јәһја 7 | Онлајн Мүгәддәс Китаб | Јени дүнја тәрҹүмәси\nИса Чардаглар бајрамында (1—13)\nИса бајрамда вәз едир (14—24)\nМәсиһ һагда мүхтәлиф фикирләр (25—52)\n7 Иса Ҹәлиләдә тәблиғ едирди. О, Јәһудијјәјә ҝетмәк истәмәди, чүнки јәһудиләр ону өлдүрмәјә фүрсәт ахтарырдылар.+ 2 Јәһудиләрин Чардаглар бајрамы+ јахынлашырды. 3 Исанын гардашлары+ она дедиләр: «Бурада галма, Јәһудијјәјә ҝет, гој шаҝирдләрин дә етдијин ишләри ҝөрсүнләр. 4 Мәшһурлашмаг истәјән адам ҝизлиндә иш ҝөрмәз. Сән ки белә ишләр ҝөрүрсән, өзүнү нијә дүнјаја танытмырсан?» 5 Әслиндә, Исанын гардашлары она инанмырдылар.+ 6 Буна ҝөрә дә Иса онлара деди: «Мәним вахтым һәлә ҝәлмәјиб,+ сизин үчүнсә һәмишә мүнасиб вахтдыр. 7 Дүнја мәнә нифрәт едир, чүнки мән онун ишләринин шәр олдуғуна шәһадәт едирәм.+ Анҹаг сизә нифрәт етмәсинә сәбәб јохдур. 8 Сиз бајрама ҝедин. Мән исә ҝетмирәм, чүнки мәним вахтым һәлә ҝәлмәјиб».+ 9 Иса онлара бу сөзләри дејиб Ҹәлиләдә галды. 10 Анҹаг гардашлары бајрама ҝедәндән сонра Иса да ора ҝетди. О елә ҝетди ки, һеч кимин хәбәри олмасын. 11 Бајрам вахты јәһудиләр ону ахтармаға башладылар. Онлар: «О һарададыр?» — дејә сорушурдулар. 12 Ҹамаат арасында онун һаггында чохлу сөз-сөһбәт ҝәзирди. Бәзиләри дејирди: «О, јахшы адамдыр». Башгалары дејирди: «Јох, о, ҹамааты јолдан чыхарыр».+ 13 Анҹаг јәһудиләрин горхусундан+ һеч кәс онун һаггында ачыг данышмырды. 14 Бајрам јарыдан кечмишди. Иса мәбәдә ҝәлиб вәз етмәјә башлады. 15 Јәһудиләри һејрәт бүрүмүшдү. Онлар дејирдиләр: «Неҹә олур ки, бу адам Мүгәддәс Јазылары+ белә јахшы билир, ахы о, һеч јердә тәһсил алмајыб*?»+ 16 Иса онлара ҹаваб верди: «Вердијим тәлим мәним дејил, мәни ҝөндәрәниндир.+ 17 Аллаһын ирадәсини јеринә јетирмәк истәјән адам бу тәлимин Аллаһдан олдуғуну,+ јохса мәним өзүмдән данышдығымы ајырд едәҹәк. 18 Өзүндән данышан өзүнә ад-сан ахтарыр. Анҹаг ону ҝөндәрәни уҹалтмаг истәјән+ дүз адамдыр, онда әјрилик јохдур. 19 Мәҝәр Гануну сизә Муса вермәјиб?+ Һалбуки аранызда һеч кәс Гануна әмәл етмир. Мәни нәјә ҝөрә өлдүрмәк истәјирсиниз?»+ 20 Онлар ҹаваб вердиләр: «Сәндә ҹин вар. Ким сәни өлдүрмәк истәјир?» 21 Иса онлара деди: «Мән ҹәми бир иш ҝөрдүм, сизсә мәәттәл галмысыныз. 22 Өзүнүз фикирләшин: Муса сизә сүннәт һаггында ганун вериб+ (һәрчәнд сүннәт Мусадан јох, әввәл јашамыш әҹдадларымыздан галыб)+ вә сиз шәнбә ҝүнүндә дә сүннәт едирсиниз. 23 Әҝәр Мусанын Гануну позулмасын дејә, шәнбә ҝүнү сүннәт етмәк оларса, бәс онда нә үчүн шәнбә ҝүнү+ инсаны тамамилә сағалтдығыма ҝөрә гәзәбләнмисиниз? 24 Бәсдирин сәтһи мүһакимә етдиниз, әдаләтлә мүһакимә един».+ 25 Јерусәлим сакинләриндән бәзиләри дедиләр: «Бу, онларын өлдүрмәк истәдикләри һәмин адам дејил?+ 26 Бир бахын, о, ачыг-ашкар данышыр, она бир сөз дејән јохдур. Олмаја, бизим рәһбәрләр онун Мәсиһ олдуғуну дүшүнүрләр? 27 Биз бу адамын һаралы олдуғуну билирик,+ анҹаг Мәсиһ зүһур едәндә һеч кәс онун һарадан ҝәлдијини билмәјәҹәк». 28 Иса мәбәддә вәз едәркән уҹадан деди: «Сиз мәни таныјырсыныз вә мәним һарадан ҝәлдијими билирсиниз. Анҹаг мән өзбашына ҝәлмәмишәм.+ Мәни ҝөндәрән ҝерчәкдир, лакин сиз Ону танымырсыныз.+ 29 Ону мән таныјырам,+ чүнки мән Онун елчисијәм, мәни О ҝөндәриб». 30 Онда Исаны тутмаг үчүн бир јол ахтармаға башладылар.+ Лакин бир нәфәр дә олсун ону тутмады, чүнки онун вахты һәлә јетишмәмишди.+ 31 Бунунла белә, ҹамаатын ичиндән бир чоху она иман етди.+ Онлар дејирдиләр: «Мәҝәр Мәсиһ ҝәлиб бу адамын ҝөстәрдији мөҹүзәләрдән артығыны ҝөстәрәҹәк?» 32 Фәрисиләр Иса һаггында ҝәзән сөз-сөһбәти ешидәндә бөјүк каһинләрлә әлбир олуб Исаны тутмаг үчүн кешикчи ҝөндәрдиләр. 33 Онда Иса деди: «Мәни ҝөндәрәнин јанына гајытмаздан+ әввәл бир аз да сизинлә галаҹағам. 34 Сиз мәни ахтараҹагсыныз, амма тапмајаҹагсыныз вә ҝетдијим јерә ҝәлә билмәјәҹәксиниз».+ 35 Јәһудиләр бир-бириләринә дедиләр: «Бу адам һара ҝедир ки, биз ону тапмајаҹағыг? Бәлкә, о, јунанларын арасында јашајан јәһудиләрин јанына ҝедиб јунанлары да өјрәтмәк фикриндәдир? 36 Ҝөрәсән, о, “мәни ахтараҹагсыныз, амма тапмајаҹагсыныз вә ҝетдијим јерә ҝәлә билмәјәҹәксиниз” сөзләри илә нә демәк истәјир?» 37 Бајрамын+ ән әсас ҝүнү, ахырынҹы ҝүн ҝәлиб чатды. Иса галхыб уҹадан деди: «Сусајан јаныма ҝәлиб су ичсин.+ 38 Ким мәнә иман едәрсә, Мүгәддәс Јазыларда дејилдији кими, онун “ичиндән дирилик сулары ахаҹаг”».+ 39 Иса буну мүгәддәс руһ барәсиндә дејирди. Она иман едәнләр бу руһу тезликлә алаҹагдылар.+ Иса һәлә шанлы мөвгејинә галхмадығы үчүн онлар мүгәддәс руһу алмамышдылар.+ 40 Бу сөзләрин мүгабилиндә ҹамаатын арасындан бәзиләри дедиләр: «Бу адам, доғрудан да, һәмин о Пејғәмбәрдир!»+ 41 Башгалары дејирди: «Бу, Мәсиһдир».+ Анҹаг белә дејәнләр дә варды: «Ахы Мәсиһ Ҹәлиләдән ҝәлмәли дејил.+ 42 Мәҝәр јазылмајыб ки, Мәсиһ Давудун нәслиндән олаҹаг,+ Давудун јашадығы Бејтләһм+ кәндиндән+ ҝәләҹәк?» 43 Ҹамаат арасында Исаја ҝөрә фикир ајрылығы јаранды. 44 Һәтта бәзиләри Исаны тутмаг истәди, лакин һеч кәс буну етмәди. 45 Кешикчиләр бөјүк каһинләрин вә фәрисиләрин јанына гајыданда онлар сорушдулар: «Ону нијә ҝәтирмәдиниз?» 46 Кешикчиләр ҹаваб вердиләр: «Биз һәлә өмрүмүздә бу ҹүр данышан адам ҝөрмәмишик».+ 47 Фәрисиләр онлара дедиләр: «Дејәсән, о, сизи дә јолдан чыхарыб! 48 Ҝөрүн һеч рәһбәрләрдән вә ја фәрисиләрдән кимсә она инаныр?+ 49 Ганундан хәбәри олмајан бу ҹамаат исә Аллаһын ләнәтинә ҝәлиб». 50 Әввәлләр Исанын јанына ҝәлмиш Никодем адлы бир фәриси онлара деди: 51 «Мәҝәр бизим Ганун инсаны динләмәдән, онун ишини арашдырмадан һөкм кәсмәјә јол верир?»+ 52 Онлар Никодемә дедиләр: «Олмаја, сән дә ҹәлиләлисән? Ахтарсан, ҝөрәрсән ки, Ҹәлиләдән пејғәмбәр чыхмајаҹаг».*\n^ Бурада сөһбәт дини мәктәбләрдән ҝедир.\n^ Бир сыра гәдим вә мөтәбәр әлјазмаларда 53-ҹү ајәдән 8-ҹи фәслин 11-ҹи ајәсинәдәк олан һиссә јохдур.


Q=2	C=1	SS=0	LS=0	PS=0	DC=0	LC=0	SD=0	BS=1	G0=125	G1=81	G2=22	DLID=az_RU	BODY=Nur-az.com - Гәрб информасија васитәләри Әрбәин мәрасимини ишыгландырмыр!\n06 Декабр 2015\nГәрб информасија васитәләри Әрбәин мәрасимини ишыгландырмыр!\nҸәнаб Рәһбәр Ајәтуллаһ Хаменеинин Ираг офисинин нүмајәндәси һөҹҹәтүлислам вәлмүслимин Нәҹәф Нәҹәфи Руһани илә сөһбәт\nҸәнаб Рәһбәр Ајәтуллаһ Хаменеи фигһ-хариҹ дәрсиндә Әрбәин мүнасибәти илә пијада зијарәт мәрасиминә ишарә едиб бујурду: “Иран вә дүнјанын диҝәр өлкәләриндән инсанларын әзәмәтли һәрәкәти, Әрбәин зијарәтиндә иштиракы Әһли-Бејт (ә) мәктәбинин мүстәсна хүсусијјәтләринин ҝөстәриҹиләриндәндир. Бу мәрасимләрдә иман, гәлб етигады, дүзҝүн инанҹлар, һәм дә ешг вә мәһәббәт өзүнү ҝөстәрир.”\nСуал: Сизин нәзәринизҹә Әрбәин зијарәтинин Ислам дүнјасы үчүн һансы имканлары вар? Ҹәнаб Рәһбәр бујурду ки, Әрбәин тәкҹә шиәләр јох, бүтүн Ислам дүнјасы үчүн фајдалыдыр.\nҸаваб: Дүшүнүрәм ки, Әрбәин мәрасими мүсәлманлар үчүн мүстәсна вә мисилсиз бир фүрсәтдир. Бәли, тәкҹә Ислам дүнјасы јох, бүтүн дүнјада онун охшары јохдур. Әслиндә Әрбәин бир јүрүш, топланты, бејнәлхалг бир конфрансдыр. Онун бөјүк идеоложи, иҹтимаи-сијаси, әхлаги вә тәбијәви әһәмијјәти вар. Әрбәин мәрасиминдә 20 милјондан чох инсан бир араја ҝәлир. Бу издиһамын дүнјада мисли јохдур. Әрбәин зијарәти Һүсејн (ә) мәктәбинин әзәмәтини ҝөстәрир, империализм дүнјасыны горхуја салыр.\nДиҝәр тәрәфдән Әрбәин мәрасими мүсәлманларын бирлик ҝөстәриҹисидир. Әһли-Бејти (ә) севәнләр шиә вә сүннү олмасындан асылы олмајараг бөјүк ешг вә сәмимијјәтлә бу мәрасимә топланыр, имама әзадарлыг едир, онлара тәвәссүл едирләр. Чүнки Имам Һүсејн (ә) бүтүн бәшәријјәт үчүн гуртулуш ҝәмисидир. Имам Садигдән (ә) нәгл олунмуш һәдисдә дејилир: “Бүтүн имамлар гуртулуш ҝәмиси олса да, Имам Һүсејн (ә) һәм ҝенишдир, һәм сүрәтлә һәрәкәт едир.” Әлбәттә ки, бунун сәбәби имамын Аллаһла мүамиләсидир вә бунун нәтиҹәси бөјүк Ашура һадисәси олуб. Буна ҝөрә дә Имам Һүсејни (ә) Аллаһын дүрданәси адландырырлар. Әрбәин Ашуранын тәкрары, һәгигәти тәҹәлласыдыр. Инсанларын бәсирәтинин артмасы үчүн бу ҝөзәл фүрсәтдир.\nСуал: Бу тәкрарда һансы хүсусијјәт вар ки, инсанлара бәсирәт верир?\nҸаваб: Гејд едим ки, Әрбәин Һүсејн (ә) Ашурасыны хатырладыр. Ашура һәрәкатында ики мүһүм нөгтә вар. Бири вилајәтчилик, диҝәри зүлмә нифрәт. Имам Һүсејн (ә) инсанлары ҹәһаләт вә азғынлыгдан хилас етмәк үчүн гијам галдырды. Әрбәин зијарәтиндә бу нөгтәләрә тохунулур. Имам Һүсејн (ә) Аллаһын гырылмајан ипидир. Ләббәјкә Ја Һүсејн демәк, имама еһтирам ҝөстәрмәк инсанын азад, әдаләтсевәр, зүлмә гаршы мүбариз вә бәсәрәтли олмасына сәбәб олур.\nСуал: Әрәбин мәрасиминдәки бөјүк издиһамы имамын “Вармы мәнә јардым едән” чағырышына ҹаваб сајмаг олар?\nҸаваб: Доғрудан да беләдир. Инсанларын бу әзадарлыгда ешглә иштиракы, шөвглә әзадарлығы имамын чағырышына бир ҹавабдыр. Ашура һәрәкаты заман вә мәкан танымыр, бүтүн дөвләрдә бүтүн бәшәријјәт үчүн мәктәбдир. Имам өзү дә буна ишарә едиб. Бујурур ки, мәним кимиси Језид кимисинә бејәт әли узатмаз, онун һакимијјәтини танымаз. Тарихбоју имамәт вә вилајәт империализм, мүстәмләкәчилик гаршысында дајаныб вә дајанаҹаг. Нурла-зүлмәт, әдаләтлә-зүлм, һагла-батил һеч вахт сазишә ҝәлмәјәҹәк.\nСуал: Әрбәин мәрасимләринин ән бөјүк миссијасы Ашура һадисәсинин месажыны чатдырмагдыр?\nҸаваб: Шүбһәсиз, ингилабы горумаг ингилаб етмәкдән мүһүмдүр. Бир чох ингилаблар гыса бир заманда доғру хәтдән чыхыб, мәһв олуб. Әҝәр Һәзрәти Зејнәб (ә) вә Имам Сәҹҹадын (ә) фаәлијјәтләри олмасајды Ашура гијамы тәһриф едиләрди, јаддан чыхарды. Бу бахымдан Имам Һүсејнин (ә) әһли-бејти гијамын јашамасы үчүн чох бөјүк рол ојнајыр. Ашура мәдәнијјәти мүгавимәт һиссини ҝүҹләндирир. Ашура бир мәдәнијјәт, бир әгидә мәктәби, бир мәдәнијјәт ҹәрәјаныдыр. Ашура сәссиз шәкилдә инсанларын гәлбини фәтһ едир. Инсанларын гәлби һәгигәтә доғру ҹәзб олунур, инсанда Ашура руһијјәси јараныр. Ашура мәдәнијјәти 8 иллик мүгәддәс мүдафиәдә өзүнү ҝөстәрди. Ливанда Һизбуллаһы гәләбәјә чатдыран бу мәдәнијјәтдир. Бу ҝүнә гәдәр мүгавимәти мејданда сахлајан бу мәдәнијјәтдир. Өтән ил Әрбәиндә Ирагда гејри-сабитлик олса да, ИШИД ардыҹыл террор актлары төрәтсә дә 20 өлкәдән мүсәлманлар Әрбәин мәрасиминә гатылды. Бу заман башга бир проблем дә варды. Зијарәтчиләрин истираһәти үчүн шәраит лазыми сәвијјәдә дејилди, инсанлар јол кәнарында истираһәт едирди. Амма бу зијарәтә гатылмаларыны инанылмаз бир арзуја чатмаг, јуху кими дәјәрләндирирдиләр. Ҝөзләриндән шөвг јашы ахырды. Беләҹә Һүсејн (ә) Әрбәини гәлбләри риггәтләндирир, инсанлара шүҹаәт вә мүгавимәт верир.\nСуал: Белә бир вәзијјәтдә Әрбәин зијарәтини дүшмәнин сојуг мүһарибәси мүгабилиндә сәссиз фәтһ адландыра биләрикми?\nҸаваб: Ҝөзәл фикирдир. Әрбәин мәнәви фејзин гәлбләрә ендији замандыр. Гәлбләрдә илаһи вилајәт тәҹәлла едир. Һүсејн (ә) ешги гәлбләрдә шөләләнир. Тәсадүфи дејил ки, Имам Һәсән Әсҝәри (ә) Әрбәин зијарәтини иман нишанәси сајыр. Имам Риза (ә) силсиләтүз-зәһәб һәдисиндә вилајәти Аллаһын әмин-аман галасына дахил олмаг шәрти кими дәјәрләндирир. Имам Багир (ә) вилајәти Исламын ән мүһүм вә севилән галасы адландырыр.\nСуал: Хариҹи информасија васитәләри бу әзәмәтли мәрасими неҹә ишыгландырыр? Бир өлкәдә бир автомобил гәзасы баш верәндә буну мәтбуатда маншетә чыхарырлар. Амма белә бир бејнәлхалг вә әзәмәтли мәрасим пәрдәләнир. Сиз буну неҹә дәјәрләндирирсиниз?\nҸаваб: İмпериализм кичик бир һадисәни, мәсәлән кичик бир групун бир јерә топланмасыны әҝәр онун мәгсәдләринә ујғун оларса ҝениш ишыгландырыр. Амма мисли ҝөрүнмәмиш Әрбәин һадисәсинин ишыгландырылмадығына шаһидик. Ја бу барәдә сусурлар, ја да олдугҹа аз данышырлар. Садәҹә мәрасим о гәдәр әзәмәтләниб ки, бәзи мәлуматлар вермәјә мәҹбурдурлар. Онлар бу мәрасимдән горхуја дүшүб. Чүнки мәрасимин ишыгландырылмасы Исламын әзәмәтини дүнјаја чатдырыр. Бу да елә бир вахта тәсадүф едир ки, Гәрб дүнјаја инсанларын диндән узаглашдығыны елан едиб. Онлар һәгигәти демәјә мараглы дејил. Сәбәби дә ајдындыр. Дүшмәнин иши дүшмәнчиликдир. Онлар Әрбәин мәрасимини өз мәнафеләринә зидд дәјәрләндирирләр. Даим халглары истисмар етмәк, әсарәтә алмаг барәдә дүшүнүрләр. Һүсејн (ә) мәдәнијјәти исә истисмар гаршысында бөјүк манеәдир. Империализми јахшы таныјанлар ҝөзәл билир ки, онлар даим өз мәнафеләри ардынҹадыр, бу јолда инсан һагларыны, бүтүн мүгәддәсликләри ајаг алтына алмаға һазырдырлар.\nСуал: Әрбәиндә халгын ешгини ишыгландыраҹаг әдаләтли информасија шәбәкәләри јохдурму?\nҸаваб: Дүшүнүрәм ки, дүнја мүсәлманларынын, хүсуси илә Иран мүсәлманларынын иштиракы о гәдәр әзәмәтлидир ки, информасија шәбәкәләри гисмән дә олса бу һадисәни ишыгландырыр. Белә бир әзәмәтли мәрасими там пәрдәләмәк гејри-мүмкүндүр. 20-25 милјон инсанын Әрбәин зијарәтинә гатылдығы билдирилир. Тәкҹә кәмијјәт јох, кејфијјәт бахымындан да мәрасим әзәмәтлидир. Бу мәрасимдә ешг вә мәһәббәт тәҹәлла едир. Һара бахырсанса сәфа-сәмимијјәт ҝөрүрсән. Биз шаһид олдуг ки, Ираг халгы бүтүн варлығы илә зијарәтчиләрә хидмәт едир. Су, гида, шәрбәт пајлајыр. Һәтта зәвварларын ајагларыны овурлар. Зәвварларын либасларыны јујанлар вар. Јохсул инсанлар да зијарәтчиләрә хидмәтә чалышыр. Ҹәнаб Рәһбәрин бујурдуғу кими бу мөҹүзәјә бәнзәјир.\nДүнјада Һабил вә Габилин дөврүндән 2 ҹәрәјан вар. Бири һагг, бири батил ҹәрәјаныдыр. Һәгигәт вә јалан, илаһилик вә шејтанилик баш-баша дајаныб. Һәгиги Ислам илаһи ҝерчәклијин мәзһәридир. Бу дин һагг-әдаләт үзәриндә гурулуб. Онда бүтүн ҝөзәлликләр әксини тапыб. Әрбәин дә бу ҝөзәлликләрдәндир. Бу ҝөзәллијин гаршысында руһсуз Бәни-Үмәјјә исламы, Америка исламы һәгиги гијмәтини алыр. Бәни-Үмәјјә вә Америка исламы сахтакарлыг үзәриндә гурулуб. Онлар империализмә хидмәт едир. Бу ҹәрәјанлар Исламын тәһриф олунмуш формасыдыр. Һәгиги Ислам вилајәтчидир, зүлмә гаршыдыр, әдаләти севир, инсанын бәсирәт вә мәрифәтини ҝүҹләндирир, бәндәлији артырыр. Амма руһсуз Бәни-Үмәјјә вә Америка исламы һагг-әдаләтә мүнасибәти дәјишир, империализмә хидмәт едир. Бу ҝүн тәкфирчи, ИШИД исламы империализм вә сионизмин хидмәтиндәдир. Онлар ән бөјүк ҹинајәтләрә имза атырлар. Језидин Кәрбәладакы ҹинајәтини тәкрарлајырлар. Белә бир ислам тәһриф олунмуш, сахта исламдыр.\nСуал: Бәзи ҹәрәјанларын Һүсејн (ә) гијамыны тәһриф етмәк ҹәһдләри барәдә нә дүшүнүрсүнүз?\nҸаваб: Бәзиләри биләрәкдән Һүсејн (ә) гијамыны тәһриф етмәјә чалышыр. Тарихә бахсаг ҝөрәрик ки, Кәрбәла һадисәсини пәрдәләмәјә, дәјишмәјә чалышанлар олуб. Ону унутдурмаға чалышанлар кифајәт гәдәрдир. Залым Мүтәвәккил Имам Һүсејнин (ә) гәбрини шумламаг ҝөстәриши верир. Диҝәр тәрәфдән јалан мәлуматларла гијамын фәлсәфәсинә зәрбә вурмаға чалышыр. Онлар Имам Һүсејнин (ә) мәгсәдләрини террор етмәк истәјибләр. Бәзиләри бу ҝүн дә Имам Һүсејн (ә) гијамынын фәлсәфәсини һашијәдә сахламаға чалышыр. Кими гијамы тәһриф едир, кими әзадарлыг мәрасимләрини Ислам шәриәтинә ујғун олмајан тәрздә иҹра едир.\nСуал: Сиз өтән ил дә пијада Әрбәин зијарәтиндә иштирак етмисиниз. Диггәти ҹәлб едән нөгтәләр барәдә данышардыныз.\nҸаваб: Өтән ил Әрбәин зијарәтиндә диггәти чәкән мәсәләләр чох олуб. Амма ики мәсәлә даһа мараглыдыр. Бири Ираг вә диҝәр өлкә мүсәлманларынын, хүсуси илә Иран мүсәлманларынын тәкфирчиләри һејрәтә ҝәтирән издиһамы олуб. Диҝәри Ираг халгы тәрәфиндән зијарәтчиләрә ҝөстәрилән хидмәтдир. Бу ики нөгтә әксәр мүшаһидәчини һејрәтә ҝәтириб. Бәзән зијарәтчиләр мәҹбури шәкилдә сахланылыр, онлара хидмәт ҝөстәрилир. Јохсул инсанлар да өз ҝүҹләри һәддиндә зијарәтчијә хидмәт ҝөстәрмәјә чалышыр. Дүнјанын ән узун истигбал сүфрәсини Әрбәиндә ҝөрә биләрик. Бу сүфрә сәрһәддән Кәрбәлаја гәдәр узаныр. 20 милјон зијарәтчијә хидмәт ҝөстәрилир. Дүнјада белә бир сүфрә вармы?!\nСуал: Әрбәин мәрасими илә бағлы нәји төвсијә едәрдиниз?\nҸаваб: Зијарәтчиләрә бир нечә төвсијәм вар. Билмәлијик ки, һәр бир зијарәтчинин савабы онун ешг вә мәрифәти һәддиндәдир. Имам Һүсејнин (ә) илк зијарәтчиси Ҹабир ибн Абдуллаһ Әнсаридир. Јахшы олар ки, зијарәтимиз онун зијарәти кими бәсирәтли, вилајәт меһвәриндә олсун. Мәрасимдә тәфригәдән чәкинмәк, милли вә мәзһәби фәргләр үзәриндә дајанмамаг лазымдыр. Гуран вә Әһли-Бејтә (ә) бағлылыг Ислам дүнјасыны бирләшдирән нөгтәдир. Өз арамызда меһрибан, дүшмәнә гаршы сәрт олаг. Буну бизә Гуран тапшырыр. Биләк ки, Әрбәин мәрасиминдә ев саһиби Ираг әһлидир. Башгалары Имам Һүсејнин (ә) гонағы сајылыр. Һәмишә гонаг ев саһибинә тәшәккүр етмәлидир. Сәфәрә чыхмаздан габаг зијарәт гајдаларыны јахшы өјрәнәк. Чүнки бу гајдалар зијарәтин өзүндән дә әһәмијјәтлидир. Инсаны мәгсәдә чатдыран һәмин гајдалара риајәт етмәсидир. Сонда буну дејим ки, информасија васитәләри, мөһтәрәм имам ҹүмәләр, мәсҹид имамлары, хәтибләр вә гәләм саһибләри инсанлары зијарәт гајдалары, зијарәтин тәсирләри, ев саһиби олан өлкәнин гајда-ганунлары илә таныш етсинләр. Чалышаг ки, Әрбәин мәрасиминин имканларыны дүнја халгларына чатдыраг.


Q=10	C=3	SS=6	LS=0	PS=6	DC=0	LC=0	SD=0	BS=0	G0=28	G1=20	G2=8	DLID=az_RU	BODY=Әјјуб 21 | Онлајн Мүгәддәс Китаб | Јени дүнја тәрҹүмәси\nӘјјубун ҹавабы (1—34)\n«Нә үчүн шәр адам узун өмүр сүрүр?» (7—13)\nЈолдашларыны ифша едир (27—34)\n21 Әјјуб белә ҹаваб верди: 2 «Мәнә јахшы-јахшы гулаг асын,Онда мәнә тәсәлли вермиш оларсыныз. 3 Бир аз сәбир един, мән данышым,Сонра лағ едәрсиниз.+ 4 Мәҝәр мән шикајәтими инсана әрз едирәм? Белә олсајды, һөвсәләм даралмазды? 5 Үзүмә бахын, мат галын,Әлинизи ағзынызын үстүнә гојун. 6 Бу һагда дүшүнәндә өзүмә јер тапмырам,Бүтүн бәдәним әсир. 7 Нә үчүн шәр адам узун өмүр сүрүр,+Јаша долур, вар-дөвләти башындан ашыр?+ 8 Өвладлары даим ҝөзүнүн габағындадыр,Нәвә-нәтиҹә ҝөрүр. 9 Евиндә әмин-аманлыг вар, горху-һүркүдән узагдыр,+Аллаһ дәјәнәјилә ону вурмур. 10 Буғасы ҹүтләшир, тохуму һәдәр ҝетмир,Инәји доғур, бала салмыр. 11 Оғуллары дәстә-дәстә чөлә гачыр,Ушаглары атылыб-дүшүр. 12 Авазларыны гавалла, чәнҝлә гоша јүксәлдирләр,Неј сәси алтында шадланырлар.+ 13 Онлар фираван өмүр сүрүр,Мәзара* да раһатҹа енирләр. 14 Амма Аллаһа дејирләр: “Биздән әл чәк! Сәнин јолуну танымаг истәмирик.+ 15 Гүдрәт Саһиби кимдир ки, Она гуллуг едәк?+ Ону танымагла нә газанаҹағыг?”+ 16 Амма билирәм ки, онларын фираванлығы өз әлләриндә дејил.+ Шәр адамын дүшүнҹәси* мәндән узагдыр.+ 17 Чох ҝөрмүсүнүз, писләрин чырағы сөнсүн?+ Бәлаја дүчар олсунлар? Худавәнд гәзәбләниб онлары мәһв етсин? 18 Онлар нә вахтса күләјин говдуғу саман чөпү кими,Гасырғанын совурдуғу чөр-чөп кими олублар? 19 Аллаһ адамын ҹәзасыны оғулларына сахлајаҹаг. Амма гој Худавәнд онун өзүнә чәкдирсин ки, о, буну билсин.+ 20 Гој о, мәһвини өз ҝөзләри илә ҝөрсүн,Гүдрәт Саһибинин гәзәбини өзү ичсин.+ 21 Чүнки өмрүнүн ајлары јарыда кәсилсә,+Өлүб-ҝедәндән сонра она нә, өвладлары илә нә олаҹаг? 22 Мәҝәр кимсә Аллаһа билик верә биләр?+О ки јүксәкләрдә оланлары мүһакимә едир.+ 23 Бир адам дәрд-сәри олмадан өлүр,Бәдәни ҝүмраһ,+ 24 Будлары јоғун,Сүмүкләри гүввәтли һалда өлүр. 25 О бириси исә дәрд ичиндә,Һәјатдан кам алмамыш өлүр. 26 Икиси дә торпагда ујујаҹаг,+Икисинин дә бәдәнинә гурдлар дарашаҹаг.+ 27 Сизин фикирләриниздән,Мәнә јаманлыг етмәк үчүн* гурдуғунуз фәндләрдән аҝаһам.+ 28 Дејирсиниз: “Һаны әсилзадәнин еви?Һаны шәр адамын чадыры, һаны онун мәскәни?”+ 29 Јолчулардан сорагламадыныз? Онларын мүшаһидәсини арашдырыб-өјрәнмәдиниз ки, 30 Фәлакәт ҝүнүндә шәр адама аман верилир,Гәзәб ҝүнүндә о гуртулур? 31 Ким онун һәрәкәтини үзүнә вурар,Әмәлләринин һејфини чыхар? 32 Бәли, о, гәбиристанлыға апарылаҹаг,Гәбринин кешијиндә дураҹаглар. 33 Торпаг она хош олаҹаг.+Бүтүн бәшәр онун ардынҹа ҝедир,+Ондан габаг ҝедәнләрин дә сајы билинмир. 34 Белә исә, бош тәсәллиниз нәјимә ҝәрәкдир?+ Сөзләриниз башдан-баша јаландыр!»\n^ Јахуд мәсләһәти; фитнәси.\n^ Диҝәр вариант: мәнә зүлм етмәк үчүн.


Q=5	C=1	SS=0	LS=1	PS=1	DC=0	LC=0	SD=0	BS=4	G0=36	G1=23	G2=9	DLID=az_RU	BODY=Иса пејғәмбәр әхлагсыз гадына мәрһәмәт ҝөстәрир | Иса пејғәмбәрин һәјаты\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Исвеч Камбоҹа Кирибати Конго Македонија Малта Мјанма Нидерланд Норвеч Самоа Сејшел креолу Соломон Адалары пиҹини Тувалу Украјна Фиҹи адангме амһара бикол болгар га газах ган гуарани гуҹарат гырғыз дхолуо еве ермәни естон ефик ибо иврит илок инҝилис исоко испан каонде каталан кечуа (Куско) кикујју кинјаруанда кирунди кореја лингала лози луганда малагаси мајја маҹар море оромо осетин пангасинан папјаменто (Күрасао) полјак португал румын рус санго себуан сепеди серб серб (латын) сингал словен сотсил сранан-тонго суаһили тагалог таи татар тви тигре тумбука түрк түркмән фарс франсыз хорват чибемба читонга чичева шона јапон јунан ҝүрҹү Һаити креолу һилигајнон әрәб өзбәк\nӘХЛАГСЫЗ ГАДЫН ИСА ПЕЈҒӘМБӘРИН АЈАГЛАРЫНА ЈАҒ ЧӘКИР\nБОРҸЛУ АДАМ ҺАГДА МӘСӘЛ\nИса пејғәмбәрин сөзләринә вә һәрәкәтләринә һәр кәс үрәјинә ҝөрә гијмәт верир. Ҹәлиләдә бир евдә баш верән һадисә бунун бариз сүбутудур. Шимон адлы бир фәриси бу ҹүр мөҹүзәләри ҝөстәрән адамы јахындан танымаг истәјир, буна ҝөрә дә ону гонаг дәвәт едир. Пејғәмбәр бу дәвәтә орадакылара тәблиғ етмәк фүрсәти кими бахыр вә әввәлләр верҝијығанларла ҝүнаһлыларын дәвәтини гәбул етдији кими, бу дәвәти дә гәбул едир.\nЛакин Иса Мәсиһ гонаглара лајиг һөрмәтлә гаршыланмыр. Гәдимдә исраиллиләр сәндәл ҝејинирдиләр. Фәләстинин тоз-торпаглы јолларында ҝәзәркән адамын ајаглары кирләнир вә истидән биширди. Адәтә ҝөрә, евә гонаг ҝәләндә онун ајагларыны сәрин су илә јујурдулар. Бу, гонагпәрвәрлијин әламәти иди. Лакин Иса пејғәмбәр ҝәләндә ајагларыны јумурлар. Ону һөрмәт әламәти олараг өпүшлә саламламырлар. Онларда гонагпәрвәрликдән вә хејирхаһлыгдан ирәли ҝәләрәк гонағын сачына јағ сүртмәк адәти вар иди. Амма Иса пејғәмбәр үчүн буну да еләмирләр. Бәли, ону гонаг чағырсалар да, гонаг јеринә гојмурлар.\nГонаглар сүфрә башына әјләшиб јемәјә башлајырлар. Бу заман чағырылмамыш бир гадын сакитҹә ичәри ҝирир. Шәһәрдә бу гадыны ҝүнаһкар кими таныјырлар (Лука 7:37). Дүздүр, ҝүнаһсыз инсан јохдур, амма ҝөрүнүр, бу гадыны әхлагсыз һәјат тәрзи сүрдүјү үчүн, бәлкә дә фаһишә олдуғу үчүн белә адландырырлар. Чох ҝүман ки, о, Иса пејғәмбәрин тәлимләрини, һәмчинин «јүкү ағыр оланлара» тәравәтләнмәк үчүн вердији дәвәти ешидиб (Мәтта 11:28, 29). Бу гадынын Иса пејғәмбәр барәдә ҝөрүб-ешитдикләри үрәјинә елә тәсир едиб ки, өзү ону ахтарыб тапыр.\nГадын архадан јахынлашыб пејғәмбәрин ајаглары јанында диз чөкүр. О ағлајыр. Ҝөз јашлары Иса пејғәмбәрин ајагларына төкүлдүкҹә онлары сачы илә силир, нәвазишлә пејғәмбәрин ајагларыны өпүр вә ҝәтирдији әтирли јағы онун ајагларына төкүр. Шимон бүтүн бунлары наразы һалда изләјир. О, үрәјиндә дејир: «Бу адам пејғәмбәр олсајды, она тохунан гадынын нә јолун јолчусу олдуғуну, ҝүнаһкар олдуғуну биләрди» (Лука 7:39). Онун фикирләриндән аҝаһ олан Иса пејғәмбәр дејир:\n— Шимон, сәнә сөзүм вар.\n— Бујур, Мүәллим!\n— Бир сәләмчијә ики нәфәр пул борҹлу иди. Биринин борҹу беш јүз динар, о бирисининки исә әлли динар иди. Борҹу гајтармаға һеч бир шејләри олмадығындан сәләмчи алиҹәнаблыгла онлары бағышлады. Инди неҹә билирсән, онлардан ким о кишини даһа чох севәҹәк?\nШимон көнүлсүз ҹаваб верир:\n— Белә дүшүнүрәм ки, борҹу даһа чох олан (Лука 7:40—43).\n— Дүз дедин, — Иса пејғәмбәр тәсдиг едир вә үзүнү гадына тәрәф чевириб Шимона дејир:\n— Бу гадыны ҝөрүрсән? Сәнин евинә ҝәлдим, ајагларымы јумаға мәнә су вермәдин. Амма бу гадын ајагларымы ҝөз јашлары илә јујуб, сачы илә силди. Сән мәни өпмәдин, амма бу гадын, мән ҝәләндән бәри ајагларымы нәвазишлә өпүр. Сән башыма јағ сүртмәдин, бу гадын исә ајагларыма әтирли јағ сүртдү.\nИса пејғәмбәр ҝөрүр ки, гадын кечмишдәки ҝүнаһларына ҝөрә үрәкдән пешман олуб. Бу сәбәбдән пејғәмбәр фикрини белә тамамлајыр: «Сәнә дејирәм, онун ҝүнаһлары чох олса да, бағышланды. Бу сәбәбдән бөјүк мәһәббәт ҝөстәрир. Аз бағышланан исә аз севир» (Лука 7:44—47).\nИса пејғәмбәр һеч дә әхлагсызлығы үзүрлү һесаб етмир. Бу һадисә ону ҝөстәрир ки, пејғәмбәр ҹидди ҝүнаһлар едән, амма сонрадан төвбә едиб ондан имдад диләјән инсанлара шәфгәтлә јанашыр. О, гадына: «Ҝүнаһларын бағышланды... Иманын сәни хилас етди. Саламат ҝет», — дејир. Онун бу сөзләри гадына әсил тәравәт ҝәтирир (Лука 7:48, 50).\nШимон пејғәмбәри неҹә гаршылајыр?\nБир гадын Иса пејғәмбәри нә үчүн ахтарыр?\nИса пејғәмбәр һансы мәсәли чәкир вә сөзү нәјә ҝәтирир?\nАллаһ төвбә етмиш инсаны бағышламаға һазырдыр. Буну билмәјимиз башгаларына мүнасибәтләримизә неҹә тәсир етмәлидир? Нәјә ҝөрә бағышламаг олдугҹа ваҹибдир?


Q=10	C=0	SS=0	LS=10	PS=0	DC=0	LC=0	SD=0	BS=2	G0=2	G1=2	G2=0	DLID=az_RU	BODY=04 Јанвар 2022\nШәһид Гасим Сүлејманинин гызы Зејнәб Сүлејмани дүнән ахшам Бағдад Һава Лиманы јахынлығында баш тутан милјонларла инсанын иштирак етдији јүрүшдә атасынын ганынын гисасынын алынмасынын ҝеҹикмәјәҹәјини вурғулајыб.\nЗејнәб Сүлејмани дејиб: “Чох кечмәјәҹәк ки, шәһид командирләримизин ганынын гисасыны алаҹағыг вә шәһид командирләрлә бағладығымыз әһдә садиг галаҹағыг.”\nО даһа сонра дејиб: “Аллаһа анд олсун, Аллаһа анд олсун, Аллаһа анд олсун, биз бу ганы унутмајаҹағыг. Биз Бағдад һава лиманыны унутмајаҹағыг.”\nО, Америка илә јанашы Сәудијјә Әрәбистаныны да тәһдид едәрәк дејиб: “Аллаһа анд олсун ки, биз бундан сонра сакит галмајаҹағыг.”\nЗејнәб чыхышынын давамында дејиб: “Ирагын Американын ҹајнағындан азад едилмәси илә кәдәр ҝөз јашларымыз севинҹә чевирәҹәк.”\nЗејнәб Сүлејмани бу ҝүн (3 јанвар) дә Теһранда шәһид Гасим Сүлејманинин шәһадәтинин икинҹи илдөнүмү мүнасибәтилә кечирилән топлантыдакы чыхышында дејиб: “Һаҹы Гасими шәһид едәрсә, Һаҹы Гасимин јолу вә сөзүнүн сусаҹағыны дүшүнән дүшмән бу ҝүн сизин һәр биринизи, Иран халгыны ҝөрмәклә нә гәдәр бөјүк сәһв етдијини анлајыр.”\nЗејнәб атасынын дүнјадан јалныз халга бағлы олдуғуну билдирәрәк дејиб ки, Һаҹы Гасим өзүнү, аиләсини вә һәр бир варлығыны халга фәда етди. Һеч ким јалан вә мәкирлә Һаҹы Гасимә олан севҝини халгын гәлбиндә сојуда билмәз. Халг өз әсҝәрини таныјыр, чүнки Һаҹы Гасим сөз демирди, әмәл едирди.


Q=0	C=0	SS=0	LS=0	PS=0	DC=0	LC=0	SD=0	BS=0	G0=5	G1=4	G2=3	DLID=az_RU	BODY=Oktyabr 21, 2017 - 4:35 PM Хәбәрин коду : 861690 Мәнбә : АБНА – Хәбәр Аҝентлији Link:\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Мисирин Ҹиза рајонунун әл Ваһидат шәһәриндә полислә террорчулар арасында силаһлы тоггушма баш вериб.\nБинада Һәсм террор групашмасынын 8 үзвүнүн олдуғу билдирилиб. Белә ки, гејд олунан террор груплашмасы өтән ил Гаһирә Мәһкәмә системинин һакимләринә вә полис мәмурларына гаршы силаһлы һүҹумлар тәшкил етмишдир.\nМисир полиси елан едиб ки, террорчулар полис әмәкдашларына гаршы мина атанлардан, партлајыҹы маддәләрдән истифадә едибләр.\nМәлумата ҝөрә, силаһлы тоггушма нәтиҹәсиндә 60 полис һәјатыны итириб, 6 полис исә јараланыб. Јаралылар хәстәханаја апарылыб. Һәјатыны итирәнләрин сајынын артаҹағы гејд едилир.\nБилдирәк ки, Мисир дөвләти Һәсм груплашмасыны сәләфимәсләкли Ихванул Муслимин тәшкилатынын һәрби голу кими таныјыр. Лакин Ихванул Муслимин тәшкилатынын мәсуллары бу иттиһамы рәдд едирләр.